Tesna trka Obame i Romnija | Autonomija\nTesna trka Obame i Romnija\nOdluka Obame da podrži brak osoba istog pola u SAD, mogla bi da utiče na ishod izbora u novembru. Ipak, većina eksperata smatra da je predsednička sudbina i dalje čvrsto povezana sa unutrašnjom ekonomskom situacijom\nNa skupu za prikupljanje novca za kampanju u Njujorku, na kojem je nastupio pevač Riki Martin, pristalice predsednika Obame su pozdravile njegovo nedavno saopštenje da podržava brak osoba istog pola.\n„Nikada nismo pogrešili kada smo povećavali bilo čija prava i odgovornost. To ne dovodi do slabljenja porodice. To jača porodicu.“\nAnkete pokazuju da su Amerikanci podeljeni u pogledu braka osoba istog pola. Najverovatniji republikanski kandidat, Mit Romni, izjasnio se u prilog tradicionalnog braka u govoru na Univerzitetu „Liberti“, hrišćanski orijentisanoj školi u Virdžiniji.\n„Brak je veza jednog muškarca i jedne žene.“\nAnketar iz „Galupa“ Frenk Njuport kaže da bi to pitanje moglo da pomogne Romniju da okupi konzervativne birače.\n„Zbog toga mislim da bi moglo da se ispostavi da je to plus za Romnija i da će motivisati mnogo njegovih pristalica da budu energičniji nego inače. U ovom trenutku je teško reći da li će to promeniti raspoloženje ljudi koji su negde u sredini.“\nDemokrate veruju da će promena stava prema braku osoba istog pola pomoći predsedniku u novembru. Međutim, predsednik Predstavničkog doma Džon Bejner kaže da kritično pitanje ipak ostaje ekonomija.\n„Predsednik i demokrate mogu da pričaju o tome šta god žele. Ali činjenjica je da je američki narod usredsređen na našu ekonomiju i da postavlja pitanje gde su radna mesta.“\nPoboljšanje ekonomije je ključno za predsednikove šanse da bude ponovo izabran, kaže analitičar iz „Brukingsa“ Tomas Man.\n„Primanja stagniraju, nezaposlenost je visoka i ljudi su prilično obeshrabreni u pogledu ekonomske situacije. I svaki put kad nam se učini da stvarno izlazimo iz krize, ponovo dolazi do nazadovanja.“\nObamine pristalice sada emituju novi TV oglas u kojem se kritikuje poslovna karijera Mita Romnija. Romnijev kampanjski tim uzvraća sopstvenim videom u kojem se Romnijeva karijera brani. Manje od šest meseci pre izbora, izgleda da nijedan od kandidata nema veliku prednost, kaže anketar Frenk Njuport.\n„Kada se sve sabere i oduzme i kada to pogledam, zaključim da je u ovom trenutku trka vrlo tesna. U stvari, kada smo pitali ljude za koga bi glasali ako bi izbori bili danas, birači u Americi su suštinski izjednačeni na oko 46 prema 46 odsto glasova.“\nEksperti kažu da će trka ostati izjednačena do samih novembarskih izbora.


1,7 miliona evra za rekonstrukciju škola, Dečijeg dispanzera i Sigurne kuće – Info Centar Juga\n1,7 miliona evra za rekonstrukciju škola, Dečijeg dispanzera i Sigurne kuće\nOd iduće godine počinje sprovođenje programa „Jačanje socijalne infrastrukture u opštinama pogođenim migrantskom krizom“, na osnovu kog će u Leskovcu biti rekonstruisane ili dograđane tri obrazovne, jedna zdravstvena i jedna socijalna ustanova, rečeno je na konferenciji za novinare u Svečanoj sali grada.\nSporazum o saradnji na sprovođenju ovog programa potpisali je juče u Preševu Aleksandar Vulin, ministar za rad, zapošljavanje, boračka i socijalna pitanja i gradonačelnici gradova, odnosno predsednici opština, koji su uključeni u program.\nU ime grada Leskovac sporazum je potpisao gradonačelnik Leskovca Goran Cvetanović.\nZahvaljujući pomenutom programu, biće rekonstruisana Osnovna škola „Vožd Karađorđe“ u Leskovcu, Osnovna škola „Aca Sinadinović“ u Predejanu, rekonstruisana i dograđena Škola za osnovno i srednje obrazovanje „11.oktobar“, kao i Dečiji dispanzer leskovačkog Doma zdravlja. Pored toga, očekuje se i dogradnja i rekonstrukcija Sigurne kuće Centra za socijalni rad.\nUkupan iznos sredstava koji će biti uložen za adaptaciju pomenutih objekata je 1.710.000 evra. Realizacija počinje naredne godine, a krajnji rok za završetak svih projekata je tri godine.\nProgram koji sprovode vlade Savezne Republike Nemačke i Republike Srbije obuhvata 27 pojedinačnih projekata u 14 gradova i opština Srbije.\nIspred Vlade Nemačke za realizaciju programa nadležno je Ministarstvo za ekonomsku saradnju i razvoj preko Nemačke razvojne banke, a ispred Vlade Srbije Ministarstvo za rad, zapošljavanje, boračka i socijalna pitanja.\nSamom činu potpisivanja ispred KFV banke juče u Preševu prisustvovao je Arne Gos, direktor kancelarije u Beogradu,sapštava zvanični portal Grada Leskovca.\nOrkestar Fejata i Nebojše Sejdića za "najluđu noć" u hotelu "Lepenski Vir"\nNina Brajović, državni sekretar za informisanje i medije\nLebane: SPS i GG "Goran Janjić" slave pobedu\nSrbija Vesti Vranje\nLegalizacija oružja od 1. juna do 1. oktobra 2017. godine\nJablanički okrug Jug Srbije Leskovac\nDanas u Leskovcu podeljen novi broj SNS informatora


Održana konferencija "Razumjeti EU: Izazov za lokalnu vlast" - Klix.ba\nBiH Održana konferencija "Razumjeti EU: Izazov za lokalnu vlast"\nNačelnici općina u Bosni i Hercegovini, predstavnici lokalnih zajednica iz regije, te domaći i strani stručnjaci okupili su se danas u Sarajevu na konferenciji "Razumjeti EU: Izazov za lokalnu vlast" da bi razgovarali o izazovima s kojima se lokalne vlasti suočavaju u procesu evropskih integracija.\nKonferenciju je organizirala holandska organizacija za razvoj SNV, u saradnji sa savezima gradova i općina u FBiH i\nRS-u te Direkcijom za evropske integracije BiH.\nUčesnike skupa pozdravili su predsjednici entitetskih saveza gradova i općina Radomir Kezunović i Ljubo Bešlić te regionalna direktorica SNV-a za Balkan Courtney Bickert.\n"Želimo podići svijest u općinama kako bi se na najbolji način moglo iskorisititi puno učešće u procesu evropskih integracija i dugoročno izgradili kapaciteti za pripremu i implementaciju odgovarajućih strategija, a sve radi pretvaranja potencijalne koristi u stvarnu dobit", kazala je Bickert.\nSavjetnica za lokalnu upravu SNV-a Ajša Bešlagić-Adrović navela je da je glavni razlog održavanja ovakvog skupa pokušaj da se utiče na lokalne vlasti da bi preuzele inicijativu za što aktivnijim učešćem u procesu evropskih integracija.\nOna smatra da je radi iskorištavanja svih prilika i prednosti procesa evropskih integracija, ključno podići svjesnost općina o svim obavezama koje proizilaze iz tog procesa.\n"Od 60 do 80 posto evropskog zakonodavstva treba da se implementira na lokalnom nivou, a ako imamo u vidu činjenicu da je zakonodavstvo EU napisano na oko 80.000 stranica, onda možete zamisliti o kakvom poslu je riječ", kazala je.\nVisoki predstavnik i specijalni predstavnik Evropske unije u BiH Miroslav Lajčák, govorio je o važnosti uključivanja općina u proces evropskih integracija.


Sinoć je IZABRANA NOVA MIS SVETA i ona izgleda POTPUNO DRUGAČIJE OD SVEGA NA ŠTA SMO NAVIKLI: Standardi lepote se menjaju, a ova FATALNA DEVOJKA je dokaz za to! - Zena.rs\nOva 23-godišnja dama je iza sebe ostavila predstavnicu Francuske Ofeliju Mezino i Indijku Suman Rao.\n"Devojci iz St. Thomasa na Jamajci i svim devojkama svijeta: verujte u sebe. Znajte da ste važne i da možete da ostavrite svoje snove. Ova kruna nije moja, vaša je. Vi imate cilj", rekla je zanosna Toni.\nOna je inače student psihologije na Univerzitetu u Floridi, a iz hobija se bavi pevanjem, pa je na samom izboru kao svoj talenat predstavila upravo to, a izvela je pesmu Vitni Hjuston "I have nothing".\nAtraktivna Jamajčanka istakla je i da svoju pobedu ne vidi samo kao priliku da slavi lepotu i snagu, već da želi da sve ono što bude radila usmeri ka "održivim promenama za položaj žena i dece".\nMiss Univerzuma, Južna Afrika


O TELENORU O NAMA DRUŠTVENA ODGOVORNOST TELENOR FONDACIJA VESTI UČENJE NA DALJINU ZA DECU SA RAZVOJNIM HENDIKEPOM\nSeptembar 2009. – U saradnji sa Školom za osnovno i srednje obrazovanje „Milan Petrović” iz Novog Sada pokrenuli smo projekat učenja na daljinu – interaktivni portal „Milanče” namenjen deci sa razvojnim hendikepom.\nNastavnici ove škole razvili su osnovne programe pomoću kojih je, putem interneta, deci dostupno obrazovanje iz srpskog jezika, matematike, prirodnih i društvenih nauka. Planirano je da portal bude obogaćen novim naučnim oblastima, testovima znanja i virtuelnom učionicom koja će im omogućiti bolju komunikaciju sa nastavnicima i vršnjacima, kao i da gradivo prelaze sopstvenom dinamikom.\nPortal „Milanče” deci sa invaliditetom omogućava da kompletiraju osnovno školsko obrazovanje, da razviju sopstvene kompjuterske veštine i eventualno nastave školovanje i usavršavanje.\nU kontekstu posebnih potreba u obrazovanju, projekat promoviše nove koncepte učenja na daljinu i elektronskog učenja, a sadrži i uputstva za nastavnike za rad sa specifičnim kategorijama učenika i informacije o seminarima. Posedovanje računara i interneta i osnovna računarska pismenost korisnika jedini su uslovi za korišćenje ovog medija.


Čajetina: Privatizacija države ili podržavljenje privatnika\nČetvoro višak, dvanaestoro taman\nUmesto da se bori za zakonitost u radu, predsednik opštine Čajetina se ismeva rešenjima ministarstava i privatniku poverava da radi najosetljivije poslove iz domena lokalne samouprave. A ono što je osetljivo to je i dobro plaćeno, zna se, jer pare mogu da dolaze i od zainteresovanih stranaka\nU Čajetini je dugogodišnji predsednik opštine Milan Stamatović (DSS), čovek za koga se neki njegovi sugrađani nadaju da će za sve čime je "usrećio" ovu opštinu uskoro odgovarati na sudu.\nJedna od Stamatovićevih visprenih umotvorina odnosi se na usvajanje zaključka o poslovno-tehničkoj saradnji sa Idea studiom DOO, privatnim preduzećem u vlasništvu Ivana Petronijevića. Skupštinska većina je bez problema prihvatila taj zaključak i objavljen je u službenom listu Čajetine 1/2010 od 19. februara 2010. Ta tehničko-poslovna saradnja, međutim, obuhvata i obavljanje nekih poslova iz delokruga lokalne samouprave koji su neprenosivi na privatna preduzeća.\nOvom nezakonitom zaključku prethodilo je oduzimanje predmeta od dve urbanistkinje u opštini, Katarine Delić i Slavice Jeremić, pa pošto su se neobrađeni predmeti gomilali u pisarnici, Stamatović je došao na ideju da u ispomoć pozove privatnu firmu. Ili je tu ideju imao već i u trenutku kada je bez posla ostavio dve svoje saradnice?\nMinistarstvo životne sredine i prostornog planiranja dalo je zatim tumačenje da je izdavanje građevinskih dozvola nemoguće prenositi na privatna preduzeća. Stamatović je bio drugačijeg mišljenja od ministra Olivera Dulića, pa je promenio uloške brava na vratima kancelarija pomenutih urbanistkinja. Tako dolazi do situacije da radnice redovno dolaze na posao koji ne mogu da obavljaju samovoljom predsednika opštine, a njihovi predmeti se ustupaju privatnom preduzeću za masnu nadoknadu.\nŠikanirane radnice obraćaju se nadležnima, te tako Ministarstvo za državnu upravu i lokalnu samoupravu šalje upravnu inspekciju, a ovaj nadzor rezultira ukazom po kome pomenutim urbanistkinjama treba da bude obezbeđen radni prostor. Ovo, međutim, ne ostavlja nikakav utisak na diplomiranog pravnika i načelnika opštinske uprave Sinišu Bulatovića budući da on ni do danas nije postupio po rešenju inspekcije. Predsednik opštine je blizu, a ministar daleko, rezonuje Bulatović.\nPošto privatno preduzeće radi njihov posao, dve urbanistkinje i još dvoje kolega ostaju neraspoređeni, ali se istog tog dana u radni odnos u opštini prima 12 drugih radnika, partijskih istomišljenika predsednika Stamatovića. Sve ovo urađeno je na osnovu nevažećeg pravilnika o sistematizaciji radnih mesta.\nDok su čekali rešenje Ministarstva, neraspoređeni radnici su vreme provodili po tuđim kancelarijama, jer od svojih više nisu imali ključeve. Kada je Ministarstvo naložilo Opštini da svi radnici budu vraćeni na posao do konačne odluke suda, u kancelariju jedne od njih upada bivša pomoćnica predsednika opštine Bojana Božanić, stavlja sve predmete u jedu kutiju i odnosi ih bez zapisnika i bez formalne primopredaje. Skrivanje tragova, šta li je?\nUmesto da postupi po odluci Ministarstva, Stamatović i ovog puta demonstrira bahatost pa izdaje naređenje kojim radnicima vraćenim na posao zabranjuje ulazak u službene prostorije Opštine.\nSamo tri godine pre nego što će urbanističku nadležnost da poveri privatnom preduzeću, Stamatović je kukao kako na Zlatiboru vlada pravi haos kada su nekretnine u pitanju, zbog čega ar placa u centru košta i 30.000 evra, a kvadratni metar poslovnog prostora 5.000 evra, dok je stambeni prostor dosegao cenu od 2.000 evra. Kako će privatnik, koji ima samo poslovne interese, da uvede red u ovu osetljivu oblast gde je i sama Opština zakazala, niko živi ne zna, pa ni sam Stamatović.\nRadnice dolaze na posao koji ne mogu da obavljaju, a njihovi predmeti se ustupaju privatnom preduzeću za masnu nadoknadu.


Krešić: Ušlo više od 13.000 migranata\n10/09/2018 | 10:04 ⇒ 12:37 | Izvor: SRNA\nU BiH je ušlo više od 13.000 ilegalnih migranata i to je veliki bezbjednosni izazov, a veoma malo je urađeno da budu spriječeni ili preduhitreni određeni problemi, upozorio je zamjenik ministra bezbjednosti BiH Mijo Krešić.\nMijo KrešićFoto: SRNA\n"Svi koji regularno i legalno žele u EU mogu proći preko BiH, a one koji na ilegalan način, uz podršku krijumčara, žele proći kroz BiH moramo spriječiti", rekao je Krešić.\nOn je za "Glas Srpske" naveo i da zabrinjava što veliki broj migranata dolazi iz država koje nisu zahvaćene ratom, poput Irana, te da to predstavlja bezbjednosnu prijetnju, kao i da nije problem bezvizni režim Srbije sa Iranom, već nezakonit dolazak Iranaca u BiH.\nKrešić smatra da BiH ima dobro zakonodavstvo, ali da je njegova primjena ograničena.\n"Broj ilegalnih migranata je još u porastu, a najbolje su zaradili prevoznici i taksisti, neke organizovane grupe, koje su transferirale migrante od Srbije, Crne Gore do Unsko-sanskog kantona. Oni su zaradili milione maraka na tome", rekao je Krešić.\nOn je naveo da bezbjednosna prijetnja postoji, ali da nije bilo ozbiljnijih problema, nego da se radilo o međusobnim obračunima unutar migranata, a da je najviše pogođena privatna imovina stanovnika.\nPrema njegovim riječima, postoji potencijalna opasnost od toga da među migrantima ima i povazanih sa radikalizmom, ali da se to ne može sa sigurnošću tvrditi, jer nema indentiteta tih ljudi.\n"Moramo prvo znati o kome se radi i koje su im namjere da bi se odredili. Više od 90 odsto je bez dokumenata i, bez obzira na to što uzimamo biometrijske podatke, u većini slučajeva ne možemo utvrditi identitet", rekao je Krešić.\nOn je dodao da je očigledno da u BiH ima onih osoba koje mogu i predstavljaju prijetnju za nacionalnu bezbjednost.\n"Svi oni moraju biti ili udaljeni iz BiH ili im zabraniti ulazak u zemlju. Bilo kakva politizacija nije dobra za BiH", rekao je Krešić.\nOn je napomenuo da ne može ministarstvo pribavljati nadležnosti koje mu ne pripadaju jer su one jasno definisane zakonom, ali da je bilo pokušaja, ne samo na nivou ministarstva, nego i na nižim nivoima, da budu preuzimane određene nadležnosti i izbjegnuta komunikacija.\n"Trebalo bi da su na čelu bezbjednosnih agencija profesionalci i oni su se obavezali da će raditi u skladu sa zakonom i nadležnostima. Međutim, situacija koja je u BiH jako konfuzna posljednjih godina prelila se na sve sfere, pa tako i na ovu", rekao je Krešić.


Kako dodati dodatni (addon) domen - BiznisCentar.net Korisnički servis\nKako dodati dodatni (addon) domen\nDodatni (addon) domen je drugi i svaki sledeći domen koji možete postaviti/hostovati u okviru svog cPanel naloga kao poseban websajt. Sa opcijom neograničenog broja addon domena u okviru naloga, možete hostovati neograničen broj različitih domena sa različitim web sadržajima, u okviru jednog prostora na disku i dozvoljenog saobraćaja cPanela.\ncPanel omogućava kreiranje i otvaranje addon domena ukoliko još niste registrovali domen/web adresu, ili ukoliko nameserveri (DNS) vašeg servera još nisu propagirani. Ukoliko želite da registrujete ili prebacite domen u okviru našeg BiznisCentra, jednostavno to možete učiniti putem stranice Registracija domena.\nOtvaranje Addon domena\nPrijavite se na svoj cPanel i u okviru kategorije Domains kliknite na Addon Domains. Potrebno je uneti tri osnovna podatka:\nNew Domain Name: upišite naziv domena, ali ne upisujte http ili www u okviru polja\nUsername/directory/subdomain Name: Ovo je poddirektorijum koji će cPanel da kreira u okviru vašeg osnovnog public_html direktorijuma. U odnosu na ime domena, cPanel će vam samostalno ponuditi naziv poddirektorijuma.\nPassword: Lozinka koju upišete biće korišćena za FTP nalog koji je kreiran u prethodnom polju od strane cPanela. (Ukoliko pristupate poddirektorijumu putem FTP naloga osnovnog sajta, ova lozinka vam praktično nije potrebna)\nKlikom na Add Domain vaš dodatni domen je kreiran i možete odmah upload-ovati datoteke websajta u poddirektorijum koji ste napravili u public_html direktorijumu.\nPromena ili brisanje Addon domena\nUkoliko želite da izvršite promene ili obrišete neki od dodatnih domena, potrebno je da učinite sledeće:\nPrijavite se na svoj cPanel i u okviru kategorije Domains kliknite na Addon Domains\nU donjem delu stranice, za svaki addon domen imate opciju Actions - kliknite na link akcije koju želite da izvršite\nBrisanjem addon domena u cPanelu brišete samo domen iz konfiguracija DNS-ova. Datoteke i baze podataka websajta nisu obrisane ovim brisanjem u cPanelu, već ih morate ručno obrisati u okviru osnovnog public_html direktorijuma.


Zelenski: Nateža zima pred nama, bez izvoza gasa i uglja\nTanjug 8. juna 2022. 07:19\nKIJEV – Ukrajinski predsednik Volodimir Zelenski saopštio je danas da njegova zemlja obustavlja sav izvoz uglja i gasa uoči, kako je naglasio, „najteže zime tokom svih godina od sticanja nezavisnosti“, prenosi TAS S.\n„Zbog rata, to će zaista biti najteža zima tokom svih godina nezavisnosti. U ovom periodu nećemo prodavati svoj gas i ugalj u inostranstvo. Sva domaća proizvodnja će se biti usmerena na zadovoljenje unutrašnje potražnje“, rekao je Zelenski u video obraćanju na Telegram kanalu.\nPremijer Denis Šmigal saopštio je da je proizvodnja uglja u ukrajinskim rudnicima opala za trećinu od kraja februara, kada je počeo rat, i preporučio stanovništvu „da se pripremi za najtežu grejnu sezonu u Ukrajini“, navodi TAS S.\nVlada je zadužila državnu kompaniju za naftu i gas Naftogas da akumulira najmanje 19 milijardi kubnih metara gasa u ukrajinskim podzemnim skladištima.\nPrema rečima ukrajinskog premijera, zemlja je završila prethodnu grejnu sezonu sa preostalih devet milijardi kubnih metara gasa u svojim skladištima, a sa 1. junom ove zalihe su iznosile 10 milijardi kubnih metara gasa, navodi TAS S.


14.03.2021 u 10:15\nMOSKVA – Portparolka ruskog Ministarstva spoljnih poslova Marija Zaharova izjavila je da na Zapadu već mesecima traje kampanja protiv ruske vakcine za korona virus „sputnjik V” i da još nije završena. „Govorimo o tome da je očigledno da već mesecima traje kampanja protiv naše vakcine”, rekla je Zaharova u emisiji poznatog ruskog novinara Vladimira Solovjova na Jutjubu, prenosi Sputnjik. Visoki zvaničnik Kremlja je nedavno rekao novinarima da, prema informacijama ruske specijalne službe, Amerika i njeni saveznici planiraju pokretanje obimne informativne kampanje protiv vakcine „sputnjik V”. „Kičmu toj informativnoj hidri slomili su sami zapadnjaci kada su počeli ili sami da se vakcinišu ruskom vakcinom, ili da traže da je isporučimo, ili da predlažu zajedničku proizvodnju ili\n08.10.2020 u 15:14\nTramp odbija učešće u virtuelnoj debati\nVAŠINGTON – Američki predsednik Donald Tramp rekao je danas da neće učestvovati u drugoj predsedničkoj debati koja treba da bude održana virtuelno, dok je iz štaba njegovog demokratskog protivkandidata Džoa Bajdena saopšteno da on prihvata takav vid debate. „Neću da učestvujem u virtuelnoj debati. Neću da gubim vreme na virtuelnu debatu”, rekao je Tramp za Foks biznis, nakon što je Komisija za predsedničke debate saopštila da će taj događaj biti održan virtuelno zato što je predsednik zaražen koronavirusom. Zamenica menadžera Bajdenove kampanje Kejt Bedingfild navela je u saopštenju da se bivši potrpedsednik raduje što će moći da se direktno obrati američkom narodu i uporedi svoje planove za ponovno ujedinjenje i izgradnju države sa „neuspeloim liderstvom Donalda Trampa tokom\n06.09.2020 u 09:46\nNekoliko čamaca potonulo tokom parade podrške Trampovoj kampanji\nVAŠINGTON – Nekoliko čamaca je potonulo u jezero Travis u američkoj državi Teksas tokom parade organizovane u znak podrške američkom predsedniku Donaldu Trumpu uoči izbora u novembru. Kao uzrok potonuća nekoliko čamaca navedena je nemirna voda zbog velikog broja čamaca koji su se kretali veoma blizu jedan drugoga na jezeru nedaleko od grada Ostina, prenosi Tanjug. Fotografije s mesta događaja prikazuju čamce sa zastavama Trampove kampanje koji plove blizu jedan drugog, a mediji prenose da su neki ljudi spaseni iz vode nakon incidenta. Događaj je organizovan na Fejsbuku, a dolazak je potvrdilo više od 2.500 ljudi.\n16.07.2020 u 08:52\nTramp smenio menadžera izbornog tima jer je na miting doveo samo 6.000 ljudi\nVAŠINGTON – Američki predsednik Donald Tramp smenio je menadžera u svom izbornom timu Breda Parskejla, hirovitog i kontroverznog stručnjaka koji je rukovodio izbornim timom u poslednje dve godine, izvestio je londonski Gardijan. Paskejla će na mestu menadžera kampanje zameniti Bil Sipijen, njegov dosadašnji saradnik i zamenik, saopštio je Tramp na svom Tviter nalogu, preneo je Tanjug. Parskejl se našao na udaru kritika u Trampovom najbližem okruženju jer je propustio priliku da uspešno organizuje masovno okupljanje stotine hiljada pristalica u Tulsi. Predsednikova ćerka Ivanka i njen suprug Džered Kušner izrekli su oštre kritike na njegov račun jer se na skupu pojavilo samo 6.000 ljudi.\n07.06.2020 u 22:29\nDačić: Moji rezultati su moja kampanja\nLider Socijalističke partije Srbije (SPS) i ministar spoljnih poslova Srbije Ivica Dačić poručio je večeras da su rezultati koje je do sada postigao njegova kampanja i kampanja liste SPS i Jedinstvena Srbija (JS) koju predvodi. Na centralnoj predizbornoj konvenciji liste SPS-JS na beogradskom stadionu Tašmajdan, on je istakao da su stavovi koalicije SPS-JS jasni - najvažnija je otadžbina, uz principe socijalne pravde i jednakosti za sve građane. „Moji rezultati su moja kampanja - vizna liberalizacija koju sam potpisao kao ministar spoljnih poslova, otvaranje pregovora sa EU, potpisan sporazum o brzoj pruzi Beograd-Budimpešta. Stigao sam svuda, 108 zemalja sam obišao, išao 30 puta oko zemljine kugle u kilometrima, da bih stigao gde ranije drugi nisu, da razgovaram sa zemljama da preispitaju\n08.06.2020 u 09:00\nOd Votergejta do Obamagejta\nPet meseci pred izbore, dok mu rejting pada zbog velikog broja žrtava epidemije i posustajanja ekonomije, Donald Tramp je sasvim očekivano pojačao napade na glavnog protivnika. U tome mu aktivno pomaže stariji sin koji foto-montažama uporno insinuira da je demokratski predsednički kandidat Džo Bajden pedofil. Kako nema nijednog nagoveštaja Bajdenovog nedoličnog ponašanja prema deci, mnogi korisnici „Tvitera” su ga prijavili. Tramp mlađi je odgovorio da se samo šalio, ali je onda objavio slike bivšeg potpredsednika s decom uz komentar da ako mediji ne žele šale o „ljigavom Džou”, onda on treba da drži ruke k sebi. Stručnjaci kažu da čak i kada je laž suviše očigledna, dovoljno je da u tesnoj trci u nju poveruje mali deo birača, vodeći se logikom „gde ima dima, ima i vatre”. Potraga\nKad političari zarate oko birača\nNeočekivani udarac u glavu dok je s pristalicama na štandu u centru Beograda prikupljao potpise za kandidovanje na izborima 21. juna Sergeju Trifunoviću, glumcu i lideru Pokreta slobodnih građana, može se računati kao „vatreno krštenje” u izbornim kampanjama. Nije bio prvi, a najverovatnije neće biti ni poslednji političar u Srbiji kojeg je u toku izborne kampanje fizički napao politički neistomišljenik (u ovom slučaju s iste, opozicione strane). Rasim Ljajić, ministar u Vladi Srbije i lider Socijaldemokratske partije Srbije, ima neuporedivo više staža u politici od Trifunovića, ali ni on nije mogao da ostane miran na vest, objavljenu u tabloidu pre desetak dana, da će se posle izbora preseliti u Tursku – kao ambasador. U podužem saopštenju u kojem je naveo da je to „gnusna


Neispunjena obećanja SNSD-a: Autoput,TE, masovno zapošljavanje, otvaranje škola... - Klix.ba\nNeispunjena obećanja SNSD-a: Autoput,TE, masovno zapošljavanje, otvaranje škola...\n3.10.2014. u 09:44\nPrateći sve emisije koje su emitovane na RTRS-u u okviru predizbornog ciklusa, te istupe kandidata/kinja SNSD-a, primjetno je da je ova stranka u predizbornoj kampanji vrlo malo govorila o svojim rezultatima u proteklom mandatu, a još manje nudila biračima bilo kakva konkretna obećanja za predstojeći mandat. Većinu vremena koje su dobili, kandidati/kinje ove partije iskoristili su za milion puta ponovljene priče o odbrani i jačanju Republike Srpske, o njenom budućem osamostaljivanju, te o prenosu nadležnosti sa državnog na entitetski nivo.\nU ovome je, svakako, prednjačila kandidatkinja SNSD-a, DNS-a i SPRS-a za Predsjedništvo BiH, Željka Cvijanović, čiji su istupi na ovu temu nerijetko poprimali groteskne i komične obrise, budući da je aktuelna premijerka RS skoro svakodnevno ponavljala kako u Sarajevo ide "noseći zastavu Republike Srpske, a ne bijeli barjak", te smo ovu "barjaktarsku" izjavu, sa ponešto promijenjenim redom riječi i stilskih figura, do sada čuli bar desetak puta, stoji u analizi Istinomjera.\nDodik se borio s nepostojećim vjetrenjačama\nU sličnom tonu su bili i istupi Milorada Dodika, koji je sa uobičajenim žarom redao "neprijatelje" od kojih je odbranio Republiku Srpsku, a u koje se, prema njegovim izjavama, ubrajaju svi od opozicionih stranaka u Republici Srpskoj, preko "velikih sila" i stranaka iz Federacije BiH, do "penzionisanih stranih obavještajaca koji su zakupili dva sprata u hotelu "Tuzla"" i čekaju prve izborne rezultate da pokrenu "pobunu protiv režima u RS" (?). Milorad Dodik je istakao kako je glavna politika SNSD-a u proteklom mandatu bila da zaustavi prenos nadležnosti sa nivoa entiteta na nivo države – iako, zapravo, ovakvih pokušaja nije ni bilo. U tom kontekstu posebno je istakao nadležnost nad policijom, ali i nad sistemom PIO i bankarskim sistemom, međutim nije baš sasvim jasno na šta je tačno mislio Dodik s obzirom da se o ovim stvarima nije ni razgovaralo u PSBiH niti u Vijeću ministara BiH u aktuelnom mandatu. Doduše, za vrijeme protesta penzionisanih pripadnika Oružanih snaga BiH pred Parlamentom BiH, pojavile su se špekulacije o zahtjevima lidera SDP-a i SDA, Zlatka Lagumdžije i Sulejmana Tihića, da se sistem PIO prenese na državni nivo, a informacije o tome ponudio je neimenovani izvor novinama Press RS. No, kako se nikada nisu pojavile ozbiljne inicijative da se sistem PIO prenese na nivo BiH, možemo zaključiti i kako je i ova Dodikova priča samo još jedan u nizu predizbornih "balona" kojima i nije cilj da se bave realnim problemima, već da što pompeznije zvuče. Isto tako, nikada nije zabilježena niti jedna ozbiljna inicijativa da se nadležnosti regulacije bankarskog sektora prenesu na nivo države, piše Istinomjer.\nNo, kada se odmaknemo od besmislenih, senzacionalističkih, ali i otvoreno huškačkih izjava, koje graniče sa kršenjem Izbornog zakona BiH, koji nalaže da predizborna retorika ne smije podsticati nacionalnu netrpeljivost – a nerijetko tu granicu i prelaze – ostaje vrlo malo sadržaja koje su SNSD-ovi kandidati/kinje ponudili u svojim predizbornim istupima, a koji se mogu ozbiljno analizirati i uporediti sa realnim rezultatima Vlade RS u proteklom mandatu.\nProjekat "snažno zapošljavanje" prerastao u "snažno otpuštanje"\nO "snažnom produktivnom zapošljavanju" je govorio i Igor Radojičić, nosilac liste SNSD-a za Narodnu skupštinu Republike Srpske, a ove teme dotakle su se i Željka Cvijanović i Snježana Kelečević, također na skupu u Laušu. SNSD je, naravno, otvaranje novih radnih mjesta obećavao i ranije, ali u tome nije postigao nikakve rezultate kojima bi se mogao pohvaliti u proteklom mandatu. Sveukupno, u proteklom mandatu Vlade RS, broj zaposlenih smanjio se za 4.467, a broj registrovanih nezaposlenih povećao za 364.\nKandidati ove stranke spominjali su i razne projekte koje su sproveli u aktuelnom mandatu, pri čemu su ih češće pominjali kao "razne projekte", nego što su govorili o tome šta je konkretno urađeno u kojoj oblasti.\n“U RS u svakoj opštini možemo da govorimo o barem jednom ili više projekata. Od vodovoda u Novom Gradu, autoputa od BL preko Gradiške ka Doboju, o TE u Stanarima, o novoj bolnici u Bijeljini, o Andrićgradu u Višegradu, o prevoju Čemerno i o mnogim drugim projektima", navodio je Igor Radojičić na predizbornim skupovima. No, dosta toga niej urađeno. TE Stanari najavljena je 2010. godine, ali nije okončano, a TE Gacko najavljena je 2006. godine. SNSD je za Gacko imao mnogo veće planove, te je još 2006. godine obećao privatizaciju RiTE "Gacko", koja je podrazumjevala rekonstrukciju postojeće termoelektrane u Gacku, obnovu susjednog rudnika uglja, te izgradnju nove termoelektrane Gacko II. Ništa od ovoga se nije desilo, jer se, nakon tužbe malih dioničara zbog nezakonitog prenošenja njihove imovine na novo preduzeće, kompanija ČEZ povukla iz ugovorenog posla sa Elektroprivredom RS i tužila Vladu RS, koja sada duguje 7,5 miliona eura odštete firmi.\nHvaljenje nepostojećim projektima\nIako ništa nije urađeno Dodik se hvalio time kao da je završeno. Kada su u pitanju infrastrukturni projekti, kasnilo se sa izgradnjom dionice autoputa,s tunelom Čemerno se kasnilo godinama i još nije završen, a nikada nisu ispunili obećanja da će izgraditi putni pravac Istočno Sаrаjevo-Višegrаd, аuto-put Bаnjаlukа-Prijedor i Bаnjаlukа-Kupres i novi most nа Sаvi. Najčuveniji je, svakako, Aerodrom Trebinje, čiju je izgradnju Milorad Dodik najavljivo čak i 2013. godine Ovo fiktivno preduzeće zvanično je ugašeno početkom ove godine, a sličnu je sudbinu doživjela i aviokompanija Sky Srpska, koja je također bila jedno od obećanja SNSD-a za mandat 2010-2014 godine.\nŽeljka Cvijanović najavljivala je otvaranje desetine novih škola a desilo se suprotno - zatvorene su 32 škole. Dodik je govorio kako su penziju u RS-u najviše u regionu a upravo je suprotno.\nSNSD je u 2010. godine obećao da će završiti zbrinjavanje oko 5.000 korisnika iz kategorija porodica poginulih boraca i RVI u ovom mandatnom periodu, međutim, ovo obećanje je tek djelomično ispunjeno, ostalo ih još 2171. No ovaj program je započet 2008. godine tako da SNSD ne može sebi sve zasluge pripisati.\n"Doboj preživio zahvaljujući SNSD-u"\n"Skoro nijedan SNSD-ov kandidat nije propustio da u predizbornoj kampanji istakne kako je Vlada RS pravovremeno i efikasno reagovala na katastrofalne poplave koje su pogodile BiH u maju ove godine. Milorad Dodik istakao je kako je u vrijeme majskih poplava Doboj 'ostao u životu' zahvaljujući 'intervencijama i politici SNSD-a', no ako pogledamo medijske napise iz tog perioda možemo zaključiti da je to apsolutno netačno. Upravo Doboj je bio jedan od gradova koji je bio najgore pogođen poplavama te su u ovom gradu pojedini unesrećeni čekali i po tri dana da im se dostavi pomoć. O tome koliko je pravovremena bila reakcija na poplave u ovom gradu svjedoči, nažalost, i činjenica da je gotovo polovina smrtno stradalih u poplavama u BiH zabilježena upravo u Doboju. Vanredno stanje proglašeno je kada se već desila katastrofa i kada CZ preuzela nadležnost gradonačelnika", piše u analizi Istinomjera.\nRadovi na nasipu u Bijeljini trebali su početi u junu, no to se nije dogodilo.\n"Zaključujemo izjavom Lazara Prodanovića, koja je data drugog dana predizborne kampanje na skupu održanom na Palama, kako je 'SNSD ispunio sva obećanja prema glasačima', što je veoma daleko od istine. SNSD je, naime, u potpunosti ispunio svega 9% obećanja iz izbornog programa koji je biračima predstavio 2010. godine", navodi se u analizi Istinomjera.\nRepublika Srpska Milorad Dodik SNSD predizborna kampanja\nJedna osoba u životnoj opasnosti nakon sudara na Ivan Sedlu\n03.10.2014. u 09:45\nU Evropu preko Mediterana ove godine ušlo 165.000 ljudi


Lavrov: Odnosi sa Zapadom dotakli dno - Svet - Dnevni list Danas\nPočetna » Svet » Lavrov: Odnosi sa Zapadom dotakli dno\nLavrov: Odnosi sa Zapadom dotakli dno\nMinistar spoljnih poslova Rusije Sergej Lavrov izjavio je danas da su odnosi Moskve sa SAD i njihovim saveznicima „dotakli dno“ i da nije određen datum povratka ruskog ambasadora u Vašington.\n1Piše: Beta/AP 01. aprila 2021. 22.53\nFoto: Beta AP/\nRusija je opozvala ambasadora Anatolija Antonova iz SAD nakon što je američki predsednik Džozef Bajden u jednom intervjuu, između ostalog, potvrdno odgovorio na pitanje da li ruskog predsednika Vladimira Putina smatra „ubicom“.\nLavrov je danas Bajdenove komentare o Putinu nazvao „užasnim“ i dodao da su oni primorali Moskvu da razmotri odnose sa Vašingtonom.\nŠef ruske diplomatije je izrazio žaljenje i zbog američkog odbijanja Putinove ponude da Vašington organizuje javni razgovor dva predsednika radi smanjenja tenzija zbog Bajdenovih komentara.\n„Konfrontacija je dotakla dno. Ali s druge strane, postoji nada da su oni svi odrasli ljudi koji shvataju rizike povezane s podsticanjem dodatnih tenzija. Nadam se da će zdrav razum prevagnuti“, kazao je Lavrov.\nLavrov je naveo da će Putin odlučiti kada će se Antonov vratiti u Vašington.\nU TV-intervjuu Bajden je rekao i da su prošli dani kada su se SAD „pokoravale“ Putinu i opisao razliku između njegovog i pristupa doskorašnjeg predsednika SAD Donalda Trampa, koji je izbegavao direktan sukob sa ruskim liderom i o njemu često govorio potvrdno.\nBajdenova administracija upozorava da će uskoro uvesti sankcije Rusiji zbog masovnih hakerskih napada i pokušaja Moskve da utiče na predsedničke izbore u novembru 2020. godine, kako bi pomogla Trampu da bude reizabran.\nOdnosi Rusije sa SAD i EU su na najniži nivo od kraja Hladnog rata pali 2014. godine, posle ruskog pripajanja ukrajinskog poluostrva Krim. Odnosi su ostali veoma loši zbog ruskog mešanja u američke izbore, pokušaja hakerskih napada, a nedavno i zbog trovanja i zatvaranja ruskog opozicionara Alekseja Navaljnog.\nAnatolije Antonov, Džozef Bajden, Evropska unija, Rusija, Sergej Lavrov, Vladimir PutinMoskva\nTajne poruke balkanskih „non-pejpera“\n03. aprila 2021. u 03.27\nAmeri se previse uplicu u politiku drugih zemalja, misleci da su to indijanci, ali zaboravljaju da su se vremena promenila. U slucaju sukoba ameri bi prvo sve Nato drzave gurnula u rat stim da se rat ne vodi na njihovoj teritoriji ali pretpostavljam da bi Rusi u tom slucaju prvo Ameriku sravnili sa zemljom tako da nemaju povratka prilikom bjezanja a onda ih sacekivali i zna se sta bi sa amerima bilo. Daj boze da do tog ne dodje ali ako dodje tako ce biti.Rusi jos nikad nisu vodili osvajacke ratove za razliku od Amera koji i dan danas to rade i pljackaju i otimaju tudje teritorije.


Komitet za zaštitu novinara: Odustati od krivičnih prijava | PCNEN\nObjavljeno: 14.01.2020, 12:18h\nVlasti bi trebalo da traže pravne ljekove i da reformišu zakone o izazivanju panike i nereda\n“Novinari ne bi trebalo da budu krivično gonjeni zbog svog rada. Vlasti bi trebalo da traže pravne ljekove i da reformišu zakone o izazivanju panike i nereda”, saopštila je koordinatorka za Evropu i Centralnu Aziju Gulnoza Said.\nBorba protiv lažnih vijesti, ne bi trebalo da dovodi do privođenja novinara, ukazao je na Tviteru predstavnik OEBS za slobodu medija Harlem Dezir, koji je izrazio zabrinutost zbog hapšenja troje novinara u Crnoj Gori, prenosi N1.\nUrednici Raičević i Živković su objavili informaciju da se u državnoj vili “Gorica” dogodila eksplozija. Uprava policije je zvanično demantovala tu informaciju navodeći da se desio manji kvar elektro-instalacije koji je brzo popravljen.\nPrethodno je bila uhapšena urednica Fos media Anđela Đikanović jer je objavila lažnu vijest da će “specijalne snage kosovske policije Rosu pomagati crnogorskoj policiji na Badnji dan”, što je crnogorska Vlada demantovala. Đikanović je posle jednodnevnog pritvora puštena da se brani sa slobode.


Ministarstvo prosvjete i kulture RS je, s ciljem unapređenja povezanosti obrazovanja i tržišta rada, a prilikom kreiranja upisne politike za prve razrede srednjih škola vodilo računa o deficitarnim zanimanjima za područja svih jedinica lokalne samouprave u kojima se nalaze srednje škole.\nTržištu rada potrebna su zanimanja u oblasti mašinske, tekstilne i drvoprerađivačke industrije. Vlada Republike Srpske, na inicijativu premijera, donijela je odluku na osnovu koje će se finansijski stimulisati upis učenika u određena deficitarna zanimanja na nivou lokalnih zajednica. Riječ je o novčanoj naknadi na mjesečnom nivou. To konkretno znači da ćemo za sve učenike koji žele da upišu deficitarna zanimanja na nivou lokalne zajednice obezbijediti novčanu naknadu na mjesečnom nivou u iznosu od 100 KM te snositi troškove prevoza - kaže za BUKU ministrica Natalija Trivić.\nTakođe, razgovarano je sa privrednicima da omoguće zapošljavanje đaka koji se opredijele za ova zanimanja, a po završetku srednjih škola - ističe ona.\nAplikacija „Vodič kroz zanimanja“ je dostupna za Android platformu i svi učenici je mogu preuzeti besplatno sa Google Play marketa i instalirati na svoje telefone.


MIRJANA STARČEVIĆ - RUČNA IZRADA SAKSIJA - space4women\nZbog nezadovoljstva prilikom traženja lepe saksije, Mirjana Starčević je odlučila da izradi svoju. Savetuje nas da uložimo samo onoliko koliko možemo da podnesemo u slučaju da rezultati ne budu onakvi kakve smo želeli, a kako je tekao put do stvaranja jedinstvene glinene saksije otkrijte u nastavku priče…\nPo profesiji sam diplomirani inženjer organizacionih nauka, do skoro sam radila kao producent ali sada se bavim dizajniranjem i ručnim farbanjem, glinenih, ručno izrađenih saksija, tehnikom oblikovanja gline na točku.\nKako ste došli na ideju da postanete preduzetnica, koji su bili Vaši motivi da krenete u realizaciju svog sna?\nIdeja se pojavila spontano pre godinu dana, kada nisam mogla da nađem dovoljno lepu saksiju i odlučila sam da napravim svoju. Godinu dana mi je bilo potrebno da istestiram sve i pripremim, čak i sada kada sam u procesu realizacije ideje već 3 meseca, stalno imam neka nova saznanja.\nKako su izgledali Vaši poslovni počeci, i da li su Vas prepreke na koje ste nailazili terale da preispitate odluku o pokretanju posla ili su Vas dodatno motivisale da se borite još više?\nSvi počeci su teški, definitivno morate da rizikujete i budete uporni, ja sam još na početku tako da se borim svakodnevno sa nekim novim izazovima i trudim se da unapredim poslovanje. Najbitnije je da verujete u to što radite i budete pozitivni, tako je sve mnogo lakše.\nMeni je bilo potrebno godinu dana da se odlučim i ohrabrim na ovaj korak, mislim da je najteže postići sve vremenski jer zaista je istina da kad radite nešto svoje i kada ste preduzetnik, radite 24/7.\nTreba da bude vredna, uporna i pozitivna.\nOno što se meni pokazalo kroz iskustvo jeste da je najbitnije da budete vredni i da se trudite, jer zaista taj trud mora da se isplati. I mislim da u početku ne treba sebe izlagati velikim ulaganjima, već ići postepeno i testirati svoje postupke, na taj način jedino može da se unapredi poslovanje i da se postignete uspeh.\nKoliko je važno pratiti novine koje industrija i trzište donosi, i da li je teško izboriti se sa konkurencijom?\nNaravno, svi se mi trudimo da budemo jedinstveni ali opet i da pratimo trend koji je aktuelan. Mislim da je imati konkurenciju dobro, jer na taj način se trudite da poboljšate svoj proizvod i da ga iznova unapredjujete.\nDa li Vi pratite inovacije i trendove u Vašoj oblasti?\nDa, pošto je svrha Glinka saksije da ulepšaju enterijer, mi moramo da se prilagodjavamo i pratimo trend koji je aktuelan.\nUkoliko verujete u svoju ideju obavezno se ohrabrite i probajte. Uložite samo onoliko koliko možete da podnesete u slučaju da rezultati ne budu onakvi kakve ste želeli.\nPoručila bih svim budućim preduzetnicama, da kad smisle nešto inovativno i jedinstveno, moram da naglasim jedinstveno, jer ovo tržište je malo za slične proizvode i mislim da je to razlog mnogih preduzetničkih neuspeha, da skupe hrabrosti, budu vredne i probaju jer jedino tada će znati da li je to njihov put.


iAnatomija: iOS 9 briše aplikacije kako bi napravio prostor za nadogradnju sistema\niOS 9 briše aplikacije kako bi napravio prostor za nadogradnju sistema\nOni koji su već instalirali drugu betu iOS 9 operativnog sistema otkrili su novu funkciju koja će privremeno brisati aplikacije iz pretrpanih uređaja, u situacijama kada nema dovoljno prostora za instaliranje nadogradnje sistema.\nMnogi korisnici sa iPhone telefonima koji imaju internu memoriju od 8 i 16 GB su se žalili da imaju problema sa poslednjom nadogradnjom na svojim mobilnim uređajima.\nA iako je iOS 9 samo deo veličine iOS 8 platforme (1,3 i 4,3 GB, respektivno), jasno je da Apple pokušava da učini sve da ovakvih pritužbi više ne bude. Nova funkcija će naravno ponovo reinstalirati aplikacije onda kada proces nadogradnje bude završen. Pored toga, i podatke korisnika koji su bili obrisani zajedno sa aplikacijom.


Hocu.ba “CreArt konferencija” 17. i 18. aprila u Banjaluci – Hocu.ba\nBANJALUKA – Kako doći do posla nakon završene akademije, te koje su sve mogućnosti kreativne industrije neke su od tema kojima će se baviti “CreArt konferencija”, koja će se održati 17. i 18. aprila u Vijećnici Banskog dvora Banjaluka, s početkom u 11 časova.\nOva jedinstvena konferencija na našem području uvrštena je u manifestaciju “Dani Vlade S. Miloševića 2018”. Primarni cilj konferencije je edukacija i motivacija studenata umjetnosti, kao i njihovo povezivanje sa saradnicima iz regiona i šire.\nInicijatori projekta su mladi asistenti i studenti demonstratori Akademije umjetnosti Univerziteta u Banjaluci, uz partnersku podršku dekana Akademije umjetnosti i direktora Kulturnog centra Banski dvor.\nKako navode, fokus im je na čuvenom pitanju “Šta nakon fakulteta?”, zatim na kreativnoj industriji u BiH i regionu, kao i na proaktivnom pristupu profesionalnom razvoju i preduzetništvu u kulturi i umjetnosti. Moto konferencije je “Kreativnost na djelu”, a pošto je broj mjesta ograničen, svim zainteresovanima savjetuju da se što prije prijave putem online obrasca za prijavu na zvaničnoj Facebook stranici “CreArt konferencija”.\n“Ova konferencija jedinstvena je po tome što će se na jednom mjestu okupiti uspješni ljudi iz različitih oblasti umjetnosti, koji će kroz niz radionica mladim osobama pokazati na koje načine mogu da primijene svoja znanja, vještine i talente”, ispričala je organizatorka Sofija Vučićević, asistent na Katedri za etnomuzikologiju Akademije umjetnosti Univerziteta u Banjaluci.\nKako je istakla Nina Ninković, jedna od tri organizatorke projekta, želja im je da mladim umjetnicima i studentima kroz edukativni program i predavanja inspirativnih osoba, uspješnih primjera, koji su se ostvarili na polju kreativne industrije, približe potencijale ove oblasti.\n“Takođe, cilj nam je da široj javnosti pokažemo pozitivnu sliku o mladim umjetnicima, koji pored toga što se bave samostalnim umjetničkim stvaralaštvom i te kako učestvuju u društvenim zbivanjima, te u poslovnim i privrednim kretanjima”, rekla je ona.\nNa konferenciji će svi prisutni imati priliku da čuju niz edukativnih i inspirativnih predavanja, koja će im ukazati na načine na koje mogu da primijene svoja znanja i vještine u daljem profesionalnom radu.\n“Želimo da im pokažemo da je umjetnost izuzetno ozbiljan i zahtjevan posao kao i svako drugo zanimanje. Kroz konferenciju će imati priliku da se povežu sa profesionalcima koji će biti naši govornici”, kaže organizatorka Sonja Đurić.\nPodršku organizatorima i studentima demonstrantima pružila je i Sanda Dodik, dekan Akademije umjetnosti Univerziteta u Banjaluci, koja ističe da je važnost konferencije prije svega da se mladi ljudi iz regiona i šire povežu i te kontakte u budućnosti pretvore u saradnju.\nMladen Matović, direktor Banskog dvora, kazao je da je organizacija ove konferencije u Banjaluci posebno značajna ukoliko uzmemo u obzir činjenicu da naše društvo ni izbliza nije upoznato sa velikim potencijalom, mogućnostima i ulogom koju kreativne industrije mogu imati u cjelokupnom privrednom razvoju jedne zemlje. Učesnici konferencije su Slavimir Stojanović, grafički dizajner i vizuelni umjetnik “Futro designa”, Andrija Daničić, glumac i producent produkcije “Kako vam drago”, Đorđe Jovančić, kompozitor i muzički producent “Basics” škola i MAUBiH, MANIA, Ljubiša Mićić CERK, “Novo ime”, AMUS i časopis “Talas”.\n« Zenica: Prijave za kurs njemačkog jezika A1.2. i A2.1.\nProdužen rok prijave – Ambasada Norveške u BiH: Poziv za dostavu prijedloga projekata »


ZAVRŠENA REKONSTRUKCIJA ČUVENOG PEŠAČKOG MOSTA Otvoren granični prelaz između Malog Zvornika i Zvornika – OnlineVesti\nby admin August 29, 2020, 10:22 am 1.9k Views\nVečeras je ponovo počeo da radi granični prelaz između Malog Zvornika i Zvornika, otvoranjem čuvenog pešačkog mosta kralja Aleksandra Prvog Karađorđevića, posle rekonstrukcije koja je trajala godinu dana.\nPotpredsednik vlade i ministar unutrašnjih poslova Srbije Nebojša Stefanović ocenio je ovu vest kao lepu i važnu za lokalno stanovništvo koje će mnogo lakše prelaziti Drinu.\n“Pošto mnogi žive u jednom mestu, a rade u drugom, važno je što sada neće morati da idu nekoliko kilometara do drumskog graničnog prelaza. Koliko će im to značiti najbolje govori podatak da je pre zatvaranja mosta tu beleženo oko 3.000 prelaza dnevno, rekao je Stefanović za Tanjug.\n“Ono što je Vlada Republike Srbije već učinila, jeste finansiranje većeg dela rekonstrukcije mosta, koji je otvoren pre više od 90 godina i čija je sanacija bila neophodna”, rekao je Stefanović.\nVlada Srbije obezbedila je 600.000 evra za rekonstrukciju mosta dugog 150 metara i širokog 7,2 metra, a ostatak opština Zvornik.\nMost preko Drine između Zvornika i Malog Zvornika izgrađen je sredstvima kralja Aleksandra Prvog Karađorđevića i Ministarstva građevine Kraljevine Jugoslavije, završen krajem 1929. godine, a u saobraćaj ga je pustio kralj Aleksandar godinu dana kasnije, a Tadašnja opština Zvornik odlučila je da se most nazove po njegovom ktitoru kralju Aleksandru.


Završava se letnja akcija dobrovoljnog davalaštva krvi u Lazarevcu - GEM info\nZavršava se letnja akcija dobrovoljnog davalaštva krvi u Lazarevcu\nU saradnji sa Institutom za transfuziju krvi Srbije, Crveni krst Lazarevac sprovodi redovnu letnju akciju dobrovoljnog davalaštva. Akcija je počela u ponedeljak 29. juna i trajaće do petka 10 jula. Pretposlednjeg dana akcije, svi humani ljudi bili su u prilici da ovu dragocenu tečnost daju u Centru za kulturu Lazarevac. Letnja akcija davanja krvi biće završena 10. jula na Polju D u Medoševcu.\nLetnja akcija davanja krvi, može se reći, najvažnija je u celoj godini, jer je krv u letnjim mesecima najpotrebnija. Dobrovoljni davaoci krvi u letnjim mesecima manje dolaze na akcije da daju krv zbog godišnjih odmora i sezonskih radova, pa je svaka jedinica krvi od velikog značaja, kaže nam predsednik Crvenog krsta u Lazarevcu Dušan Paunović.\nZbog aktuelne epidemiološke situacije nešto je manji broj dobrovoljnih davalaca, ali su u lazarevačkom Crvenom krstu zadovoljni akcijom.\nDragana Vukićević iz Instituta za transfuziju krvi Srbije kaže da hronični bolesnici i osobe koje su operisane ne mogu da budu davaoci, dok se onima sa akutnim tegobama predloži da krv daju u nekom drugom terminu.\nDoktorka Vukićević ističe da su Lazarevčani uvek u vrhu kada je dobrovoljno davalaštvo krvi i izrazila zadovoljstvo održanom akcijom u Centru za kulturu.\nNakon kratke pauze, Crveni krst Lazarevac će 19. jula sprovesti akciju dobrovoljnog davalaštva u ritejl parku Stop šop, dok će u avgustu biti organizovana još jedna letnja akcija davanja krvi.


Proizvodni pogon kompanije Yumco uskoro u RS - Biznis Info\nYou are at:Home»Investicije»Proizvodni pogon kompanije Yumco uskoro u RS\nBy BiznisInfo on\t 11/03/2019 Investicije\nPredsjednik Vlade Republike Srpske Radovan Višković najavio je danas u Istočnom Sarajevu da će kompanija Yumco iz Vranja uskoro otvoriti svoje predstavništvo u Republici Srpskoj, a nakon toga i proizvodni pogon tekstilne industrije koji neće biti konkurencija postojećim pogonima.\nNakon sastanka sa generalnim direktorom Yumca Branislavom Trajkovićem i predsjednikom Saveza gradova i opština Ljubišom Čosićem, Višković je istakao da se na ovaj način želi dati šansa realnom sektoru i otvaranju novih radnih mjesta.\nOn je napomenuo da ova komapnija iz Srbije ima više od 1.700 zaposlenih, te da je izrazila spremnost da prenese određene kapacitete na područje Republike Srpske.\n– Prenijeli smo im da Republika Srpska može da ponudi zemljište na lokaciji za koju se oni opredijele, da ponudimo hale u koje bi instalirali svoju opreme, a neke lokalne zajednice su spremne da im na godinu dana besplatno ustupe te objekte kako bi što prije došli do realizacije ove investicije – rekao je Višković na konferenciji za novinare.\nPrema njegovim riječima, rukovodstvo Srbije spremno je da iz svog Fonda za podršku stranim investicijama podrži svoje domaće investitore koji žele da ulažu u Republiku Srpsku, što je još jedan razlog da Yumco investira u Srpsku.\n– Danas smo se dogovorili da će ljudi napraviti svoj hodogram, odnosno dinamički plan i redoslijed aktivnosti koje će dostaviti Vladi Republike Srpske, nakon čega ćemo skupa pratiti realizaciju – naglasio je on.\nVišković kaže da će menadžment Yumca donijeti odluku gdje na prostoru Srpske žele da budu stacionirani i da li će to biti jedna ili dvije lokacije.\n– Svojim dolaskom Yumco neće biti konkurencija nijednom proizvodnom kapacetetu koji trenutno radi u Republici Srpskoj. Oni će raditi onu vrstu proizvodnje koju u ovom momentu niko u Republici Srpskoj ne radi, a to je oprema za policiju, uniforme, opasači i slično – pojasnio je premijer RS.\nOn je izrazio nadu u iskrenost dogovora i saradnje sa Vladom RS koja će kontrolisati taj proces i stajati iza njega gdje god odluče da rade, te i intervenisati ukoliko se ukaže potreba kako bi što prije došlo do realizacije ove investicije.\n– To radimo kako bi zadržali ljude na ovim prostorima, obezbijedili nova radna mjesta, te spriječili koliko je moguće odlazak naših radno sposobnih ljudi sa ovih prostora prema drugim destinacijama, prije svega EU – pojasnio je on.\n– Time smo naše specijalne i paralelne veze pretvorili u nešto što je realno, a to su nova radna mjesta i nove investicije – ocijenio je on.\nTrajković je napomenuo da je Yumco najveća tekstilna industrija u Srbiji, te da su, proširenjem svojih kapaciteta, zainteresovani da ulažu u Republici Srpskoj.\n– Dobili smo sve informacije i prezadovoljni smo. Uslovi za poslovanje su izvanredni tako da ćemo za sedam dana otvoriti predstavništvo u Republici Srpskoj i poslije toga i pogon koji će zaposliti određen broj ljudi – najavio je generalni direktor kompanije Yumco.\nNačelnik opštine Istočno Novo Sarajevo Ljubiša Ćosić istakao je da bi bio srećan da Yumco realizuje projekat na području grada Istočno Sarajevo, te da će učiniti sve da se kroz odgovarajuće procedure omogući da dođe do otvaranja proizvodnog programa i zapošljavanja radnika.\nOn je napomenuo da u Republici Srpskoj ne postoji kompanija koja proizvodi i posluje na način kao Yumco, odnosno ne posluje u dijelu namjenske industrije i balističke opreme koju oni rade sada, tako da će to značiti i potpuno novu proizvodnju za Republiku Srpsku.\nVlada FBiHBingostrane investicijeMMFzapošljavanjeSASECijeneAgrokorinvesticijeturizamBankeautomobiliNaftaIzvozenergijaKonzum


Nikad više krađa u maloprodaji: Bezbednosna rešenja su investicija, a ne trošak | SecuritySEE.com\nNaslovna Sektori Trgovina Nikad više krađa u maloprodaji: Bezbednosna rešenja su investicija, a ne trošak\nNikad više krađa u maloprodaji: Bezbednosna rešenja su investicija, a ne trošak\nGubici zbog krađa u maloprodaji iznose neverovatnih 112 milijardi dolara na globalnom nivou svake godine. Krađa robe, prevare, krađe zaposlenih kao i organizovani maloprodajni kriminal sve više ugrožavaju poslovanje i nanose štetu sektoru trgovine. Zbog toga, progresivan i fleksibilan sistem obezbeđenja lica, imovine i poslovanja je nezaobilazna karika savremene trgovine i ujedno je i preduslov za njen uspešan rast i razvoj\nS obzirom na prirodu posla trgovinskih lanaca, security manager treba da ima proaktivan, strateški i timski pristup rešavanju bezbednosnih problema. Ako bezbednost posmatramo u najširem smislu, kao odsustvo opasnosti, vrlo brzo ćemo postati svesni koliko je energije, stručnosti i ulaganja potrebno za postizanje bezbednosnog optimuma u ovakvim kompanijama.\nKRADE SE UVEK, BEZ OBZIRA NA OKOLNOSTI\nU Srbiji se procenat manjka usled maloprodajnih krađa kreće do 1% od ukupnog prometa, što u brojkama predstavlja ozbiljne novčane iznose i velike gubitke. Krađe u maloprodajama se dešavaju uvek, bez obzira na ekonomske uslove u društvu, vremenske prilike i doba dana. Međutim, situaciju dodatno komplikuje porast stope krađa zbog nepovoljnih ekonomskim uslova, a ovaj negativan trend ne zaobizazi ni ceo naš region.\nOdnos ostvarenog prometa i konstatovanog gubitka je pokazatelj kroz koji se vrednuje uspešnost jednog maloprodajnog objekta.\nU poslednje vreme je u ogromnom porastu krađa prehrambenih proizvoda za kućnu upotrebu, često mesnih prerađevina, što je i logično s obzirom na pad kupovne moći stanovništva. Najčešće se krade visoko-frekventna roba koja ima lak plasman na crnom tržištu i može se brzo preprodati kod uličnih prodavaca.\nBEZBEDNOSNI SISTEMI NISU NUŽNO ZLO, VEĆ PREDUSLOV ZA USPEŠNOST\nUlaganje u bezbednost, neke trgovinske kompanije doživljavaju kao „nužno zlo“, a postoje i one druge koje to smatraju preduslovom za uspešnost poslovnog sistema. U vremenu rastućih tržišnih pretnji, kompanije koje instaliraju najsavremenije tehničke sisteme bezbednosti, kao jak bedem u zaštiti poslovnih interesa – zapravo štite poslovanje.\nIP kamere visoke rezolucije koje omogućavaju detaljan uvid u dešavanja na terenu i praćenje poslovnih procesa, kao i napredni sistemi elektronske zaštite od krađe su neka od rešenja čija adekvatna primena dovodi do značajnog smanjenja krađa. Krađe nije nemoguće iskoreniti u potpunosti, ali postoji dosta prostora za napredak u prevenciji korišćenjem naprednih bezbednosnih tehnologija.\nZa uspešno funkcionisanje sektora bezbednosti neophodno je da se uradi kvalitetna analiza, procena rizika i nauči primena novih bezbednosnih rešenja koja su od velike pomoći za prevenciju gubitaka. To je jedini način da se izgradi sveobuhvatan i napredan pristup koji će dati optimalne rezultate.\nKrađe, bilo eksterne ili interne predstavljaju najveći rizik u trgovini i njihovim izvršiocima se treba odgovorno i beskompromisno suprotstaviti, a taj projekat zahteva i određena tehnička i kadrovska ulaganja kako bi se opasnosti na vreme uočile i otklonile.\nSistem tehničke zaštite predstavlja oči i uši sektora bezbednosti i njegova sistemska unapređenja garantuju kvalitetnu razvojnu bazu sistema bezbednosti. Upravljanje manjkovima treba da bude ključna poslovna operacija svakog trgovinskog lanca, podjednako izbalansirana u pogledu planiranja i organizacije.\nPrethodni članakIGOR MIKIĆ: Privatno obezbeđenje ne sme biti „siva zona”\nSledeći članakČuvajte se socijalnog inženjeringa: Najopasnije moderne prevare


Načelnik Hadžibajrić: Sve što smo uradili dokazuje da smo okrenuti opštem interesu, pred nama su veliki projekti Untitled Document\nOpćinski načelnik mr Ibrahim Hadžibajrić predstavio je na današnjoj press konferenciji rezultate rada Općine Stari Grad u 2020. godini i najavio projekte koji će biti realizovani ove godine.\nU planu je i izgradnja objekta na Darivi koji će se nalaziti u blizini novosagrađenog igrališta “Park mira” i biti potpuno uklopljen u ambijentalnu cjelinu, a sadržavat će ženski i muški toalet, toalet za invalidna lica, prostorije za presvlačenje beba, manju trgovinu, te ostavu i pomoćne prostorije. Trgovina će biti manjih gabarita predviđena za prodaju sokova, vode, sladoleda itd. U 2021. godini u planu je i ugradnja javne Led rasvjete u ulici Ferhadija.\nPress konferenciji je prisustvovao i predsjedavajući Općinskog vijeća Stari Grad dr.sci Mirza Batalović koji je istakao da je u Općini Stari Grad konstituisano Općinsko vijeće prije svih drugih lokalnih zajednica, te da pozvao medije da prate rad općinskih vijeća, kako većine, tako opozicije koja mora biti konstruktivni, a ne destruktivni faktor, te da Vijeće treba da radi u interesu građana. Najavio je da će kao predsjedavajući Općinskog vijeća nastojati da ovo Vijeće bude konstruktivni faktor i pomogne općinskom načelniku u realizaciji zacrtanih projekata.


Migranti nisu pretnja ali jesu bezbednosni izazov za Suboticu - ecofeminizam\nmar 21, 2017 bezbednost, Centar za istraživanje javnih politika., migranti, Milimir Vujadinović, nasilje, Subotica\n„Migranti nisu pretnja ali jesu bezbednosni izazov za Suboticu, nedovoljni kapaciteti lokalnih institucija koji direktno rade sa migrantima usložnjavaju suočavanje lokalne zajednice sa posledicama migrantske krize,“, neki su od glavnih nalaza istraživanja koje je realizovano u okviru projekta „Lokalna bezbednost i uloga narodnih poslanika“.Tim povodom je u Subotici održana panel diskusija na a temu ,,Uticaj migrantske krize na bezbednost građana/ki Subotice“. Panel diskusiji su prisustvovali narodni poslanici iz Subotice, predstavnici lokalne samouprave i civilnog društva.\nPrisustvo migranata se ne vidi kao direktna pretnja po lokalnu bezbednost građana i građanki Subotice, već kao značajan bezbednosni izazov. Izazov se ogleda u velikom broju migranata koji nisu smešteni u prihvatnim i tranzitnim centrima. Institucije i nevladine organizacije pokrenule su veliki broj inicijativa za pomoć migrantima. Ipak i dalje postoji značajan prostor za efikasniju međusobnu saradnju, rečeno je naskupu u Subotici. Intezivnija veza između narodnih poslanika i zajednice bi doprinela boljem osmišljavanju javnih politika kako na nacionalnom tako i na lokalnom nivou.\nTanja Jakobi, v.d. direktorke Centra za istraživanje javnih politika istakla je da projekat zapravo ima za cilj da u lokalnim sredinama pokrene pitanja vezana za lokalnu bezbednost i da poveže poslanike koji dolaze iz ove sredine, lokalne samouprave i predstavnike civilnog društva.\n“Mi smo već sprovodili jedan ovakav projekat i on je dao odlične rezultate, ispostavilo se da poslanici zapravo mogu puno da pomognu lokalnoj samoupravi a isto tako mogu da pomognu i u povezivanju sa civilnim sektorom. Ceo projekat ima takođe doprinosi demokratizaciji praćenja sprovođenja reforme sektora bezbednosti.U ovom trenutku imamo tri mesta gde se sprovodi ovaj projekat Subotica gde smo se opredelili za problem velikog broja migranata, Novi Pazar gde imamo bezbednost mladih i u Kraljevu imamo temu nasilje u porodici”, rekla je Tanja Jakobi, v.d. direktorke Centra za istraživanje javnih politika.\nSvako veće kretanje ljudi, bilo da su muzički festivali, utakmice, pa samim tim i migrantska kriza koja u svom pojavnom obliku jeste sama po sebi bezbednosni problem, objasnio je Milimir Vujadinović, predsednik Radne grupe za praćenje migracija na teritoriji grada Subotice. Vujadinović je I primetio da je broj migranata dosta manji u poslednnjim danima i nedeljama.\nMilimir Vujadinović, predsednik radne grupe za migracije u Subotici. Fotografija:tanjug.rs\n“To je svakako proizvod rada sistema koji je postavljen. U prošlosti je bilo incidenata, međutim, činjenica da je zadnjih sedmica ili meseci taj broj incidenata drastično opao, uglavnom se svodi na oštećenja imovine, nema već duži period napada na naše sugrađane i samim tim situacija jeste zadovoljavajuća. To svakako jeste plod rada Ministarstva unutrašnjih poslova koje aktivno učestvuje u Radnoj grupi koju je formirao gradonačelnik. U nekom prošlom periodu svi ti incidenti doživeli su i svoj sudski epilog i od strane policije, pa je cela ta stvar uticala na smanjenje broja incidenata u našem gradu. Ono što na kraju moram da kažem je da Subotičani u potpunosti mogu da budu mirni i spokojni kada je u pitanju njihova bezbednost, može svakako da se jave pojedini incidenti ali ljudi koji se bave ovim pitanjem će dati sve od sebe da spreče eventualnu humanitarnu katastrofu i da nivo bezbednosti očuvaju na zavidnom nivou”, ocenio je Milimir Vujadinović.\nIstraživanje je deo projekta ,,Lokalna bezbednost i uloga narodnih poslanika“ koji Centar za istraživanje iz Beograda sprovodi uz podršku Odeljenja za demokratizaciju Misije OEBS u Srbiji.\nVećina učesnika I istraživanju ne vidi migrante kao direktnu pretnju bezbednosti lokalne zajednice, ali ih vidi kao značajan bezbednosni izazov.Na osnovu terenskog istraživanja koje je sprovedeno u Subotici, došli smo do inicijalnih rezultata koji ukazuju da migranti u Subotici ne predstavljaju pretnju bezbednosti već bezbednosni izazov i to su prvenstveno one grupše migranata koje nisu smeštene u tranzitnim i prihvatnim centrima, to su uglavnom muškarci samci i zbog toga lokalna zajednica njih tretira kao bezbednosni izazov.\n“To su ljudi koji najčešće ne mogu da se prehrane i ne mogu da održavaju ličnu higijenu, zbog toga često dolazi do upada u vikendice u napuštene kuće. Međutim lokalno stanovništvo ima razumevanja za ovakve ljude s obzirom na njihov težak položaj. U ovom trenutku biće predstavljeni inicijalni rezultati istraživanja dok će nakon ove i panel diskusije u drugim gradovima biti održana finalna konferencija u Beogradu gde će biti predstavljena celokupna studija koja se bavi problemima ljudske bezbednosti u tri grada u Subotici gde su migranti u Kraljevu rodno zasnovano nasilje i u Novom Pazaru bezbednost mladih, rekao je Filip Stojanović, Centar za istraživanje javnih politika.\nS jedne strane, OCD ukazuju na slučajeve neadekvatnog postupanja lokalnih institucija, kao i na izostanak sagledavanja humane strane krize i uskraćivanje interakcije migranata i lokalnog stanovništva. S druge strane, predstavnici lokalnih institucija naglašavaju da OCD nemaju isti nivo odgovornosti i precizna zakonska ovlašćenja, kao što imaju institucije. Kao posledica, čini se da postoje dva odvojena sistema bez institucionalnog okvira saradnje.\nNeophodno je u budućem periodu učiniti dostupnim podatke o ukupnom broju migranata zarad strateškog planiranja i raditi na senzibilizaciji stanovništva kao preventivnoj aktivnosti.\n“Pristup hendikepu kroz ljudska prava – pogledaj me bolje“\nKampanja „Osvetljeno plavim“


U grotlu nekadašnjeg "Pionira", Partizan je deklasirao ekipu Budućnosti i prošao u ABA finale, posle čega je strateg crno-belih istakao:\n- Zadovoljan sam, odigrali smo izuzetno dobru utakmicu. Odbrana je bila na željenom nivou, a i napad. Tokom prve dve deonice stekli smo veliku prednost a onda smo to ozbiljnom igrom održavali do kraja utakmice. Naravno, hvala našim navijačima na velikoj podršci - rekao je najpre Željko Obradović.\nOn je istakao da ekipa koju vodi može još bolje da igra:\n- Svaki meč ima svoje dobre i svoje loše strane. U ovom današnjem, nije bilo mnogo loših, ali ja sam siguran da mi možemo i bolje i više. Nadam se, a i verujem, da ćemo biti na izuzetno visokom nivou i tokom finala - naglasio je trener Partizana.\nIstičući da mu je mnogo drago što su mečevi s Podgoričanima prošli u fer-plej atmosferi, zaključio je ovako:\n- Iskreno govoreći, bio bih zadovoljan da u finalnoj seriji budemo na nivou na kojem smo bili, ali zaista iskreno verujem da možemo bolje i više, kako u odbrani, tako i u napadu.\nU finalu regionalne lige Partizan će igrati protiv pobednika majstorice u kojoj se, u ponedeljak od 19 časova, sastaju Crvena zvezda i Cedevita Olimpija.


Brnabivć je, nakon što je na Beogradskom sajmu primila treću dozu vakcine protiv kovida, rekla da je cena električne energije u Srbiji i dalje mnogo niža nego u Evropi, ali i navela da će biti pritisak na cene.\n- Analiziraćemo sve ono što je potrebno da bismo videli šta je pravi način. Privreda je tražila da se ograniči cena električne energije u narednim mesecima, ali to je nemoguće jer imamo liberalizovano tržiste - rekla je Brnabić novinarima.\nKaže da se neke rezerve gasa koriste iz skladišta u Banatskom dvoru, ali, podvlači, Srbija je bezbedna po pitanju energenata.\nŠTA ĆE BITI SA GASOM I NAFTOM U BUDUĆNOSTI: Ovo su tri moguća scenarija\n13. 10. 2021. u 09:45\n- Razmišljamo šta treba da uvedemo kao mere da bismo bili dugoročno bezbedni, to ćemo uraditi tokom sledeće nedelje - dodala je premijerka.\nAna Brnabić Gas Cene energetska kriza


Dezinfekcijom u Jablanici i Konjicu uspješno završena intervencija Oružanih snaga BiH u HNK\nSpecijalistički timovi jedinice za atomsko-biološku-hemijsku odbranu i najiskusniji timovi medicinskih tehničara iz sastava deminerskog bataljona Oružanih snaga BiH danas su nastavili i uspješno završili ciklus dvodnevne dezinfekcije objekata i prostora na području Čitluka, Mostara, Jablanice i Konjica.\nOružane snage BiH su drugi put, a po zahtjevu, u toku mjeseca maja 2020. godine, izašle na teren i angažovale svoje resurse u cilju pomoći civilnim strukturama vlasti u odbrani od širenja korona virusa (COVID-19). Ovo je dokaz da su i u ovom kriznom vremenu, Oružane snage BiH još jednom pokazale spremnost da i pored godina ne ulaganja u iste, stave svoje najbitnije kapacitete i sposobnosti na raspolaganje svim građanima BiH i da spremno odgovore svakom izazovu.\nDezinfekcija javnih prostora, objekata i površina urađena je po prioritetima koje je odredio podnosilac zahtjeva za angažman Oružanih snaga BiH, civilna zaštita Hercegovačko-neretvanskog kantona, gdje su tom prilikom korištena sredstva koja posjeduju Oružane snage BiH.\nTom prilikom su dezinfikovane sportske dvorane, škole, vrtići, zgrade lokalnih uprava i vjerski objekti, koji su samo neki od uspješno dezinficiranih objekata te su time ponovo stavljeni na upotrebu svim građanima Bosne i Hercegovine.\nKorištena sredstava tokom ove dezinfekcije su se pokazala efikasnim u odbrani od širenja korona virusa, što je vidljivo na području općine Maglaj, gdje su pripadnici Oružanih snaga BiH vršili dezinfekciju prostora, objekata i javnih površina početkom mjeseca maja ove godine.\nOvim su Oružane snage BiH još jednom pokazale da posjeduju kapacitet, sposobnost i visoko obučen personal za izvršenje najzahtijevnijih zadataka što bi u ovom slučaju bila prevencija protiv korona virusa. Angažovanjem pripadnika Oružanih snaga BiH na pomoći civilnim strukturama, iskazujemo čvrstu opredijeljenost da u svakom trenutku sa svim raspoloživim resursima pružimo neophodnu pomoć građanima širom Bosne i Hercegovine.


17.04.2019. 15:11 > 16:59\nPrve informacije ukazivale su da se Garsija upucao u glavu, ali kako prenosi lokalna televizija TV Amerika, bivši predsednik pucao je sebi u vrat, nakon čega je prevezen u bolnicu "Casimiro Ulloa Hospital" u Limi. Iz te bolnice saopšteno je da ima ranu od metka u glavi, zbog čega je hitno operisan.\n"La Republika" piše da je Garsiji tri puta stalno srce nakon što je primljen u bolnicu i da je 27 lekara radilo na tome da ga održi u životu.\nPolicija ispred bolnice u Limi\nU novembru prošle godine tražio je azil od Urugvaja nekoliko sati pošto mu je sudija zadržao pasoš. Sudija u Limi odobrio je prethodno zahtev tužilaca da se Garsiji zabrani izlazak iz zemlje u narednih 18 meseci dok istražitelji ispituju navode da je primio nezakonito novac od brazilskog građevinskog giganta "Odebrehta".\nSkandal je doveo do hapšenja brojnih visokih političara širom regiona, naročito u Brazilu i Peruu, gde je bivšsi predsednik Pedro Pablo Kučinjski podneo ostavku zbog toga što je ranije radio kao konsultant za "Odebreht", dok su bivši predsednici Perua Alehandro Toledo i Oljanta Umala pod istragom.\nBoki Koliko bi se tek nasih politicara upucalo-da krenu da ih hapse zbog korupcije i primanja mita...\nEjpril O Nil Verovatno ceo sns.


SKGO :: Novi ZUP i primena odredaba posebnih zakona\nNovi ZUP i primena odredaba posebnih zakona\nImajući u vidu da je 1. juna počela puna primena Zakona o opštem upravnom postupku, Koordinaciono telo Vlade Republike Srbije za usklađivanje posebnih propisa sa ZUP-om je zauzelo stav da će se u periodu od 1. juna 2017. godine do 1. juna 2018. godine primenjivati odredbe posebnih zakona, čak i ako nisu usklađene sa ZUP-om. Nakon 1. juna 2018. godine, ako posebni zakon nije usklađen sa ZUP-om, primenjivaće se ZUP.\nPrvo, postupci koji nisu okončani do početka primene novog ZUP (1. juna 2017. godine), okončaće se prema odredbama zakona koji se primenjivao do početka primene ovog zakona. Ako posle početka primene novog ZUP-a rešenje prvostepenog organa bude poništeno ili ukinuto, dalјi postupak sprovodi se prema odredbama ovog zakona, pri čemu će se u periodu usklađivanja posebnih zakona kojima su uređena pojedina pitanja upravnog postupka u pojedinim upravnim oblastima sa odredbama novog ZUP (tj. u periodu od 1. juna 2017. godine do 1. juna 2018. godine), primenjivati odredbe posebnih zakona.\nDrugo, odredbe ZUP kojima se uređuju novi pravni instituti (prigovor, odgovor prvostepenog organa na žalbu, odricanje prava na žalbu...) počinju da se primenjuju od 1. juna 2017. godine, izuzev ako su instituti koji su u pogledu sadržine identični (bez obzira na eventualno njihov drugačiji naziv), na drugačiji način uređeni odredbama posebnog zakona ili ako je njihovo uvođenje predviđeno posebnim zakonima (poput garantnog akta, upravnog ugovora i dr.).\nTreće, kada je određena odredba posebnog zakona podrazumevala dopunsku primenu odredaba ZUP koji važi do 1. juna 2017, a novim ZUP-om se uvodi drugačiji način uređenja istog pitanja, do 1. juna 2018. godine kao roka koji je previđen za usklađivanje posebnih zakona primenjuje se pravno pravilo iz odredbe starog ZUP koji je prestao da važi 1. juna 2017. godine (npr. ukoliko je po odredbama nekog posebnog zakona u vezi sa zaklјučkom kojim se obustavlјa određeni postupak, bilo dopušteno izjavlјivanje žalbe tako što se podrazumevala primena tada važećih normi ZUP-a iz 1997. godine bez prepisivanja tih odredaba u odredbe tog posebnog zakona, smatraće se da je i dalјe dozvolјena žalba).


Evroliga - Ovo je uslov za dva mesta iz ABA lige! - Naši u svetu\nObjavljeno 17/03/20 u 19:58\nNa tu temu je, između ostalog, za ”Sportklub” govorio Izvršni direktor Evrolige Edvard Skot. On je dao i konkretan primer scenarija koji bi trebalo da se dogodi da bi ABA liga dobila dva evroligaša sledeće sezone.\n“Pravila licenciranja Evrolige za sezonu 2020/21 uključuju tri specijalne pozivnice, a jedna od njih rezervisana je kao prioritet za prvaka ABA lige.\nAko šampion ABA lige nije Partizan, a Partizan bude šampion ili vicešampion Evrokupa i tako se direktno plasira u Evroligu za 2020/2021, postoji mogućnost da sledeće sezone dve ekipe iz Jadranske lige učestvuju u Evroligi”, izjavio je Skot.\nJasno je, od Partizana će mnogo zavisiti, ali pitanje je kada će se tekuća sezona nastaviti i ko će tada najbrže ući u pravu formu…


Počinje sa radom fudbalska škola za mlade "Bambi" Sapna\nNašu općinu ponovno je posjetio Enes Mešanović vlasnik i trener fudbalske škole za mlade Sport-klub „Bambi“ Tuzla.\nNakon što je krajem juna ove godine izrazio želju za pokretanjem škole fudbala na prostoru naše općine, Mešanović je jučer održao sastanak sa direktorom JU Osnovna škola "Sapna" Mujom Salihovićem kod kojeg se informisao o broju i načinu upoznavanja učenika i njihovih roditelja o aktivnostima pokretanja i prezentaciji ove jedne od najboljih fudbalskih škola za mlade u Bosni i Hercegovini.\nMešanović je obišao sportsku dvoranu i Gradski fudbalski stadion gdje se sastao i sa načelnikom općine Sapna Zudinom Mahmutovićem, kojeg je upoznao o detaljima i terminima pokretanja škole fudbala.\nVeć početkom septembra izvršiće se podjela promotivnog materijala i anketiranje roditelja djece a sam trenažni proces uz profesionalne i stručne trenere trebao bi početi već sredinom septembra.\nOpćinski načelnik Zudin Mahmutović i direktor JU OŠ "Sapna" Mujo Salihović još jednom su izrazili punu podršku i obećali svaku moguću saradnju u realizaciji ovog projekta.\nMešanović je izrazio veliko zadovoljstvo izvedenim radovima u protekla dva mjeseca na sanaciji Gradskog fudbalskog stadiona kao i dinamikom i kvalitetom radova na sportskoj dvorani. Istakao je da će već u narednih petnaestak dana fudbalska škola za mlade Sport-klub "Bambi" Sapna početi sa radom a istu će nastojati afirmisati i uključiti u razna takmičenja u najbržem mogućem roku.\nTakođe je istakao da će se potruditi da na ove prostore u posjetu dovede neke od bivših i sadašnjih fudbalskih reprezentativaca BiH te mnoge klubove iz BiH, kao i da će najtalentovanijim polaznicima ove škole omogućiti prisustvo kampovima za mlade fudbalere najjačih klubova u BiH i regionu.\nEnes Mešanović je tokom svoje igračke karijere nastupao za Slobodu iz Tuzle, turski Erzurumspor, Dinamo iz Zagreba, Osijek i slovenski Maribor a odigrao je i četiri utakmice za reprezentaciju Bosne i Hercegovine.


Čadež privrednicima: Imate dobar start za 2021. godinu\nBiznis Autor:Beta17. dec. 202011:58\nMarko Čadež Foto:TANJUG/ TARA RADOVANOVIC\nSrpska privreda ima dobar start za 2021. godinu jer je u vreme pandemije koronavirusa, zahvaljujući pomoći države i brzom reagovanju privrednika, očuvana ekonomska baza i održana proizvodnja, rekao je Marko Čadež, predsednik Privredne komore Srbije (PKS) .\n„Samo zahvaljujući vašoj sposobnosti da brzo reagujete i prilagodite poslovanje novim uslovima održana je proizvodnja i izvozni kapacitet, a država je odigrala veliku ulogu. Imate dobar start za 2021. koja će biti puna neizvesnosti“, poručio je danas Čadež privrednicima na onlajn Skupštini PKS.\nBez pomoći poslastičari, igraonice i pokretni restorani\nOn je istakao da bi srpska privreda ove godine, da nije izbila pandemija koronavirusa, postigla rekordno dobre rezultate.\n„I pored svega što se dogodilo u ovoj godini Srbija će imati najmanji pad bruto domaćeg proizvoda (BDP) u Evropi i sve projekcije pokazuju da će imati najveći rast u sledećoj godini, od šest odsto“, istakao je Čadež.\nNaveo je da je PKS početku pandemije dala 16 inicijativa za lakaše poslovanje, od kojih je 14 usvojeno, čime je privreda ušedela mnogo vremena i novca.\n„Radili smo i na što boljoj međunarodnoj poziciji Srbije, a pre svega uspostavljanju regionalnog ekonomskog područja. Kriza nam je pokazala koliko smo svi ranjivi, zato je važno da se ovaj trenutak iskoristi da ubrzamo regionalno ekonomsko povezivanje i priključenje Evropskoj uniji“, kazao je Čadež.\nPKS će, po njegovim rečima, nastojati da u komunikaciji sa Vladom Srbije obezbedi da u narednoj godini malim firmama koje su najviše pogođžžđene pandemijom bude odloženo plaćanje poreza i doprinosa i da mala i srednja preduzeća imaju lakši i povoljniji pristup finansiranju.\n„Za uspešno poslovanje od velikog značaja je dalji razvoj elektronskog plaćanja, ali i stalni rad na inovacijama, odnosno da se menjaju poslovni modeli i da se u novom svetu realizuju nove šanse“, rekao je Čadež.\nZa privredu izdvojeno 160 milijardi\nMinistarka privrede Anđelka Atanasković je rekla da je ove godinu za podršku privredi, očuvanje likvidnosti i podsticaje zapošljivosti izdvojeno 160 milijardi dinara i da je 250.000 firmi dobilo podršku države.\nAnđelka Atanasković Foto:TANJUG /DIMITRIJE NIKOLIC\n„Za sledeću godinu je Ministarstvo privrede najveći deo budžeta opredelilo za podršku privredi i za nove investicije, što će najviše uticati na porast BDP-a“, istakla je ministarka.\nOna je navela da će podrška privredi biti u tri smera: ka velikim investicijama, razvoju preduzetništva i unapređenju poslovne infrastrkture.\n„U budžetu je za podsticaj privredi za 2021. godinu izdvojeno 17,6 milijardi dinara, za podsticaje direktnih investicija više od 15 milijardi dinara, a za podršku razvoja preduzetništva je izdvojena 2,1 milijarda dinara“, rekla je Atanasković.\nDodala je da je za nekoliko programa podrške malih i srednjih preduzeća i preduzetništva, izdvojeno dve milijarde dinara.\n„Namera je i da podržimo afirmaciju ženskog i omladinskog preduzetništva i trenutno radimo na definisanju tog programa“, kazala je Atanasković.\nAnđelka Atanaskovićmarko čadežPKSprivredaprivreda 2021Privredna komora Srbije


maj, 2012 - Poluvreme.rs - sportski web portal - Strana 3\nRezultati i tabela Prve južnobanatske fudbalske lige\nNapisao Goran Mihajlov u kategoriji Fudbal 21 maja, 2012\nProšlog vikenda (19. i 20.maja 2012.godine) odigrane su utakmice 25.kola Prve južnobanatske fudbalske lige, grupe Istok. Pogledajte kompletne rezultate utakmica i...Dalje »\nRezultati i tabela Vojvođanske fudbalske lige\nNapisao Redakcija u kategoriji Fudbal 21 maja, 2012\nProšlog vikenda (19. i 20.maja 2012.godine) odigrane su utakmice 27.kola Vojvođanske fudbalske lige, grupe Istok. Pogledajte kompletne rezultate utakmica i...Dalje »\nStreljaštvo: Damir Mikec osvojio zlatnu medalju na Svetskom Kupu\nSrpski olimpijac, reprezentativac Policajca Damir Mikec osvojio je zlatnu medalju na Svetskom kupu u Milanu u gađanju MK pištoljem sa 667,9 (574) kruga. Srebro je pripalo Tian Džangu iz Kine sa 664,6 (568) krugova, dok je bronzanu medalju tek u raspucavanju dodatnim 11.metkom osvojio Đuzepe Đordano (Italija) sa 657,2 (561)...Dalje »\nKuglanje: Srpski pioniri i kadeti u finalu Svetskih kupova u Nemačkoj\nNapisao Redakcija u kategoriji Ostali sportovi 20 maja, 2012\nČetvoro srpskih kuglaša, prošlo je u pojedinačno finale na Svetskim kupovima u Baucenu u Nemačkoj. U pioniskoj konkurenciji, Vanja Tatalović je sa 519 čunjeva bila peta u kvalifikacijama. Najbolji rezultat imala je Alena Bimber iz Nemačke sa 554...Dalje »\nBiciklizam: Miloš Borisavljević prvi u trci „Trofej sajamskih gradova“\nMiloš Borisavljević juniorski reprezntativac kraljevčakog Metalca pobedio je u prvoj trci „Trofej sajamskih gradova“ u kategriji 1.1 koju su organizovali BS Vojvodine i novosadski klub Velo pod pokroviteljstvom Grada Novog...Dalje »\nNajava utakmica 28.kola Merkur Osiguranja rukometne Superlige Srbije\nNapisao Goran Mihajlov u kategoriji Rukomet 18 maja, 2012\nNarednog vikenda (19. i 20.maja 2012.godine) igraju su utakmice 28.kola Merkur Osiguranja rukometne Superlige Srbije. Pogledajte kompletne parove utakmica i...Dalje »\nNajava utakmica 27.kola Vojvođanske fudbalske lige, grupe Istok\nNapisao Goran Mihajlov u kategoriji Fudbal 18 maja, 2012\nNarednog vikenda (19. i 20.maja 2012.godine) igraju su utakmice 27.kola Vojvođanske fudbalske lige, grupe Istok. Pogledajte kompletne parove utakmica i...Dalje »\nHokej na travi: Prvenstvo Srbije u Pančevu\nNapisao Redakcija u kategoriji Ostali sportovi 16 maja, 2012\nU nedelju, 13.maja 2012.godine nastavljeno je prvenstvo Srbije u hokeju na travi. Pošto trenutno teren sa veštačkom podlogom postoji samo u Pančevu sve utakmice se igraju tu. U nedelju su snage odmerili ekipe subotičkog Spartaka EV i Čukaričkog. Posle velike borbe i veoma zanimljive utakmice aktuelni šampion države, Čukaricki iz Beograda, morao je da čestita...Dalje »\nStreljaštvo: Mirosavljev sedmi na Svetskom kupu u Milanu\nSrpski olimpijac Nemanja Mirosavljev (Novi Sad) zauzeo je odlično sedmo mesto u konkurenciji 93 takmačara na Svetskom kupu u Milanu u disciplini vazdušna puška sa 699,3 (596, po serijama 99, 99, 100, 100, 99, 99) krugova. Drugi srpski predstavnik Stevan Pletikosić („Čika Mata“) je 15. sa 595 krugova (100, 100, 99, 98, 98, 100), dok...Dalje »


Vesti online / Slobodno Vreme / Auto-moto / Kad Rusi naprave: "Ural" nije mašina, to je zver! (VIDEO)\nRusi su se izgleda specijalizovali za pravljenje vozila za koje kao da ne postoje prepreke. Ovom prilikom vam predstavljamo video u kom se vidi neverovatno kretanje kamiona "ural" kroz zaista neprohodne terene\nFabrika koja proizvodi ovaj kamion osnovana je u novembru 1941. godine u Čeljabinskoj oblasti evakuisanjem delova fabrike ZIS iz Moskve, a prvi kamion sa proizvodnih traka je izašao u julu 1944, prenosi Sputnjik. Od tada pa do danas, fabrika je proizvela preko pola miliona kamiona. Od 2005. godine fabrika "Ural" je u sastavu GAZ grupacije.\nVideo je na Fejsbuku objavljen pod naslovom - "Ural" nije mašina, "ural" je zver! Pogledajte vide i sami se uverite da je ova tvrdnja tačna:\n* U Rusiji rat zbog nove "lade 4x4"\n* Rusko čudo: Evo šta sve može moćni "šerp" (VIDEO)


Politika Autor:Beta02. okt. 202113:33 > 15:53\nPotpredsednica Stranke slobode i pravde (SSP) Marinika Tepić izjavila je danas da je "neverovatno" da se u gradovima Srbije "potpuno legalno" sprovodi akcija prikupljanja potpisa za oslobođanje Zvezdana Jovanovića, pravosnažno osuđenog za ubistvo premijera Zorana Đinđića.\nOna je ocenila da je sprovođenje peticije omogućio predsednik Srbije Aleksandar Vučić.\n„Vučić danas smatra da treba da se oduži ubicama i učini nešto za njih pa je dozvolio da se skupljaju potpisi podrške za njihov spas“, kazala je potpredsednica SSP novinarima u Ćupriji.\nOcenila je da je taj grad „pravi spomenik laži, prevara i izneverenih obećanja vlasti“.\n„Ovde imamo pravi model pljačkaške vlasti na delu pa je tako 2014. nemačka firma ‘Trak Lajt’ dobila tri miliona evra za izgradnju fabrike i zapošljavanje 500 ljudi a sedam godina kasnije niti je fabrika izgradjena niti je bilo ko dobio posao ali fabrika nije vratila pare“, navela je Tepić.\nDodala je da je Ćuprija „najpoznatija“ po slučaju profesorki Više medicinske škole koje su kako je rekla, ostale bez posla kako bi poslanici Srpske napredne stranke (SNS) Aleksandar Martinović i Vladimir Orlić, dobili ugovore za „sedmu, odnosno petu platu“.\n„Imamo i slučaj mosta koji je trebalo da spoji Ćupriju sa Jagodinom. Dugo su lokalne vlasti krile lokaciju gde most treba da bude izgradjen jer se primetilo da neka lica sa juga kupuju poljoprivredno zemljište u blizini. Onda oni dočekaju da to zemljište bude prenamenjeno u građevinsko pa se onda otkriva da ce lokacija mosta ići baš preko tih parcela“, navela je Tepić.\nPotpredsednik SSP Dejan Bulatović upitao je ministra poljoprivrede Branislava Nedimovića zašto je obezvredjena cena domaće stoke.\n„Domaća stoka daje se budzašto, cena je neverovatno niska. Gradjani ne mogu da kupuju povoljno tu hranu jer je cena govedine u prodavnici dostigla 999 dinara po kilogramu“, naveo je Bulatović.\nBonus video: Tepić na skupu u Ćupriji\nAleksandar Vučićmarinika tepićZoran ĐinđićZvezdan Jovanović


Kome smetaju umetnici? - Mašina\nTargetiranje savremenih umetnika nije nova pojava u svetu, pa tako ni u Srbiji. Alternativni medijski izvori bliski odlazećem predsedniku SAD-a nekoliko godina unazad u kontinuitetu šire više teorija zavera od kojih većina čini jednu krovnu teoriju o „dubokoj državi“1, odnosno o kompleksnoj mreži tajnih organizacija i pripadnika američke liberalne elite, koja navodno sabotira predsednika u ostvarivanju njegovih političkih ciljeva. Među tim teorijama zavera nalaze se i narativi o „satanizmu“, kanibalizmu i pedofiliji dela elite koja u stvarnosti nije naklonjena republikanskom predsedniku, čime treba da se dokaže njihova dekadencija, to jest nemoral.\nMeđu žrtvama tih napada našla se i umetnica Marina Abramović zbog okultističke simbolike upotrebljene u kreativne svrhe, koja u očima teoretičara zavera upravo dokazuje „satanizam“ liberalne elite2. Takvi narativi su inspirisali nezanemarljiv broj terorističkih napada alternativne desnice, kao na primer „Picagejt“, kada su „altrajtovci“ napadali picerije u pokušaju da razotkriju navodni lanac trgovine ljudima i pedofilije vodećih demokrata i njihovih poznanika i prijatelja.\nOve teorije zavere sasvim logično su se prelile i u Srbiju delom putem interneta, a delom putem tabloidnog novinarstva koje se ugleda na trendove unutar SAD-a kao doskorašnjeg ideološkog izvora najnovije forme internacionalne desnice. Međutim, nakon već višegodišnjeg cirkulisanja ovih narativa, pre mesec dana desio se ponovni fizički napad na savremenu umetnost nakon ranih dvehiljaditih godina, kada je ekstremna desnica napadala kulturne događaje koji su se doticali problema Kosova.\nNapad na izložbu strip grupe „Momci“ iznenadio je javnost. Međutim, ono što je bilo još veće iznenađenje od samog napada jeste bilo neprimerno reagovanje Ministarstva kulture i informisanja koje je u trampovskom maniru3 izjednačilo fizički napad na izložbu i umetničko stvaralaštvo. Tim ozbiljnim napadom na slobodu govora i kreativnog izražavanja država je otvorila vrata za govor mržnje koji su nastavili „Levijatan“, sajt „Prismotra“ anonimnih autora iz Paname 4 (inače duhovni naslednik sajta sličnog naziva i vizuelnog identiteta „Istraga“, koji je u javnosti povezivan s narodnim poslanikom Srpske napredne stranke Lavom Pajkićem5) i više drugih fejsbuk stranica i grupa koje broje hiljade pratilaca i članova.\nNedugo zatim, napadi su se preselili i na prorežimsku televiziju „Pink“, gde su gostovali istoričar umetnosti Nikola Kusovac, poznat kao nekadašnji kustos Narodnog muzeja u Beogradu tokom devedesetih godina, i slikar Zoran Čalija, jedan od članova prethodne uprave ULUS-a, koji su koristili video sadržaj s fejsbuk stranice „Levijatana“6. Dok je evidentna koordinisanost medija i fejsbuk objava, manje je očigledno da je napad u potpunosti fokusiran ili na ULUS ili na njegove pojedine članove i članice, te treba postaviti pitanje zašto je od svih mogućih opcija za targetiranje odabrano baš ovo udruženje.\nKome smeta ULUS?\nUdruženje likovnih umetnika Srbije (ULUS) osnovano je neposredno nakon Prvog svetskog rata, kao Udruženje likovnih umetnika (ULU), s ciljem okupljanja umetnika u svrhu zajedničkog rada na poboljšanju profesionalnog statusa, delovanja na širu kulturnu sredinu i podizanja „ukusa” publike. Istorija ULU-a će se uvezati s drugim kulturnim udruženjem „Društvom prijatelja umetnosti Cvijeta Zuzorić“ koje će podići izložbeni prostor poznat kao „Umetnički paviljon Cvijeta Zuzorić“ na Kalemegdanu, koje će tada postati dom ULU-a.\n„Cvijeta“ je između dva svetska rata bila prostor ispunjen savremenim idejama tadašnje Evrope, od učešća velikog broja žena u nastanku i radu udruženja, što će otvoriti vrata za uključivanje žena u javni život srpskog društva7, pa do antikapitalističkih ideja umetnika komunista koji će ući u konflikt s „Cvijetom“, kritikujući je kao elitistički prostor građanskog staleža. Paviljon će biti zatvoren usled nacističke okupacije, ali će nakon oslobođenja nastaviti s regularnim radom, kao ULUS – strukovno udruženje umetnika koji deluju na teritoriji Republike Srbije, sve do rušenja socijalizma, kada ga neće zaobići korupcija vladajućih političkih partija i neoliberalna logika „mera štednji“ u sektoru kulture.\nULUS tako već godinama biva iskorišćen od strane korumpiranih uprava u privatne svrhe, čime je izgubio bilo kakvu relevantnost u umetničkom sistemu Srbije. U žižu javnosti poslednjih godina je jedino došao s aferom dodeljivanja statusa počasne članice Dragici Nikolić, supruzi prethodnog predsednika Srbije. Baš tada je beogradski umetnik Arion Aslani izveo performans ispred „Paviljona“, izvršivši nuždu u znak protesta koji se našao kao meta napada poslednjih nedelja kada je korišćen snimak tog perfomansa bez ikakvog pojašnjenja zašto je taj čin izveden.\nIako su se mlađe generacije umetnika samoorganizovale i nastavile da navigiraju kroz javne i poslednjih godina privatne kulturne institucije, ULUS nosi poseban značaj kao platforma preko koje samostalni umetnici ostvaruju zdravstveno i penziono osiguranje. Međutim, delimično zbog loše kadrovske organizacije udruženja, ali i zbog zakonskih promena, među onim članstvom koji ispunjavaju sve uslove za osiguranje koje godinama u nazad nije redovno regulisano, vremenom je izazvalo veliko nezadovoljstvo umetnika koji se nalaze u prekarnom položaju. Akumulirano nezadovoljstvo je nateralo članove udruženja da na sednici krajem prošle godine demokratski smeni prethodno rukovodstvo i izglasala novu mlađu generaciju aktivnih umetnika i umetnica na vodeće pozicije.\nULUS tako poslednjih godinu dana pokušava da se reformiše pomoću nove uprave koja udruženje postavlja na demokratske principe8, okončavajući nemar i korupciju prethodne uprave.\nSuprotstavljanje partijskim i privatnim interesima\nNakon saopštenja „Ministarstva“ povodom napada na izložbu „Momci “, kulturna javnost je očekivano burno reagovala uključujući i reformirani ULUS, koji je u znak solidarnosti organizovao i protest koji će predstavljati prelomnu tačku nakon koje će krenuti napadi.\nULUS je i pre organizovanja protesta, a nakon promene uprave, počeo da trpi pritiske gradske uprave koja je tek sada počela sa dostavljanjem računa za višegodišnja dugovanja za prostor, struju, gas i druge režije u višemilionskom dinarskom iznosu a koja su nastala nemarom prethodnih uprava koje su ista dugovanja prikrivala a svom članstvu prikazivala pozitivno poslovanje. Tako udruženje trenutno funkcioniše bez grejanja, pod pretnjom izvršitelja, u istorijskoj građevini koja prokišnjava i ima ozbiljne probleme s vlagom.\nGrad je u isto vreme sporim koracima krenuo u renoviranje dela Kalemegdana oko „Paviljona“ prvo dodavši drvorede palmi, a zatim i između njih panoe s ilustracijama krupnijih graditeljskih poduhvata u Beogradu poslednjih godina. Namere gradske uprave za Kalemegdan je javnost mogla da čuje još pre nekoliko godina kada je nekadašnja gradska sekretarka za kulturu, a trenutna direktorka muzeja Nikole Tesle, izložila ideju da se naplaćuje ulaz u gornji grad. Lako je zamisliti kako savetnici gradskih čelnika predstavljaju projekte koji će „otključati potencijal“ Kalemegdana kao ogromnog prostora u samom centru grada, koji može privući velike investicije.\nPre desetak godina su se u javnosti i pojavljivali rezidencijalno-komercijalni projekti poput kompleksa koji je dizajnirao studio Zahe Hadid. „Paviljon“ bi tako nekom kompleksu predstavljao veoma atraktivnu građevinu koja ima istorijski značajnu arhitekturu i izuzetnu poziciju na samom ulazu u Kalemegdan iz centra grada. Samo se treba podsetiti remek-dela srpske arhitekture − zgrade Geozavoda u Savamali − koja se protivzakonito koristi kao komercijalni prostor. Stoga nije iznenađujuće da grad planira renoviranje ove zgrade, kao i da ULUS-u već mesecima odbija da pruži garanciju za povratak udruženja u svoje istorijske prostorije nakon završetka obnove.\nImajući sve ovo u vidu, postaje jasno da se reformisani ULUS zamerio interesima centara moći. Drznuo se da zaustavi partijske i privatne interese, krenuo da organizuje umetnike zarad poboljšanja njihovog mizernog položaja i našao se na putu razarajućem investitorskom urbanizmu. Tako da naredni put kada budete videli sličan koordinisani napad na umetnike ili umetničku instituciju, vrlo lako biste mogli pretpostaviti da se nečiji interesi kriju iza anonimnih autora dotičnih portala i fejsbuk stranica.\nOvde videti više o istoriji upotrebe pojma „duboka država“.\nOvde videti više o razlogu zašto je baš Abramović postala žrtva napada.\nOvde videti više o Trampovom izjednačavanju terorističkog napada neonacista u Šarlotsvilu s nenasilnim kontramitingom.\nIP adresa sajta je registrovana u Panami.\nEmisija „Pravac“ emitovana je na televiziji Pink 27.10.2020, dok je upotrebljen video sadržaj objavljen na fejsbuku 22.10.2020. U slučaju da postoji sumnja jasno je vidljiv „pečat“ „Levijatana“ od trinaestog minuta emisije.\nVideti više u: Radina Vučetić, Evropa na Kalemegdanu, Službeni glasnik, 2018.\nPrimera radi, trenutno verovatno glavni projekat ULUS-a je organizacija Bijenala mladih koja se vodi u potpunosti horizontalno, javno i transparentno sa konstantno otvorenim pozivom za učešće novih ljudi.\nKljučne reči: Ministarstvo kulture i informisanjaULUSUmetnički paviljon Cvijeta Zuzorić


Italijanski premijer: G7 treba da primi Rusiju nazad što je pre moguće - Infobrif\nItalijanski premijer: G7 treba da primi Rusiju nazad što je pre moguće\nPremijer Italije Ðuzepe Konte rekao je danas u Kanadi da se nada da će Grupa 7 (G7) prihvatiti Rusiju nazad u članstvo što je pre moguće, dodajući da Italija ipak ne traži da se Moskvi odmah ukinu sankcije\nObjavljeno 9.06.2018. u 18:06 poslednja izmena 9.06.2018. u 18:06\nĐuzepe Konte, predsednik Ministarskog saveta Italije\nKVEBEK – Italija smatra da je važno imati dijalog sa Rusijom, ali to ne znači da se sistem sankcija može ukinuti preko noći. Sistem sankcija je povezan sa Sporazumom o ukrajinskom sukobu iz Minska, koji još nije u potpunosti primenjen“, rekao je Konte novinarima na marginama samita G7 u kanadskoj varošici La Malbe.\nMinistar spoljnih poslova Rusije Sergej Lavrov izjavio je danas da Moskva nikad nije tražila da joj se dozvoli povratak u G8 (G7+1, u kojoj je bilo sedam najrazvijenih država sveta i Rusija).\nAgencija TASS prenosi da je Lavrov to kazao ruskom televizijskom „Kanalu 1“, komentarišući sugestiju predsednika SAD Donalda Trampa da Rusiju treba ponovo primiti.\nOdređen pritvor beogradskom bokseru zbog zlostavljanja devojke\nLideri G7 će dogovoriti zajedničko saopštenje bez Donalda Trampa?


RTCG - Radio Televizija Crne Gore - Nacionalni javni servis :: Košarka :: Ros: Olimpija u mislima\nABA LIGA 12. 01. 2018. 13:52 >> 13:20 0\nRos: Olimpija u mislima\nPotrebne su nam pobjede kako bi pokazali da smo dostojni visokih ambicija, rekao je bek Mornara, Brendis Ros.\n“Baken sada ima maksimalan učinak, u dobroj je poziciji, ali rival nije pokazao da je kvalitetnija ekipa. Imaćemo odličnu šansu kada ih dočekamo u Baru, da im se revanširamo uz ubjedljiviji trijumf”, poručio je bek Brendis Ros za Arenu. On je meč završio sa 20 poena, pet skokova i četiri asistencije.\nMnogo je bitnije da Mornar pronađe energiju i odmori se, nakon dugog putovanja, za meč sa Olimpijom u subotu u ABA ligi u Baru. Nakon toga biće lakše pripremiti se za duel FIBA Evropa kupa u srijedu, protiv bjeloruskog Cmokija, takođe u Baru.\nMornar će već 27. januara u nikad važnijem crnogorskom ABA derbiju dočekati Budućnost Voli. Nakon tog meča biće mnogo jasnija situacija oko velike borbe Mornara za četvrto mjesto ABA, što bi predstavljao istorijski plasman u plej-of i Evrokup.\nABA liga KK Mornar Brendis Ros


Moguć iznenađujući preokret: Zlatan Ibrahimović dobio ponudu iz engleske Premier lige? – Sport Centar Moguć iznenađujući preokret: Zlatan Ibrahimović dobio ponudu iz engleske Premier lige? – Sport Centar\nSigurno je da se Zlatan Ibrahimović vraća u Evropu nakon što mu je istekao ugovor sa LA Galaxyjem, a bilo je izvjesno da će se vratiti u redove Milana, no moglo bi doći do preokreta, jer je dobio ponudu iz Engleske, tačnije od Evertona.\nPored Milana, u italiji su ga pokušavali dovesti Bologna i Napoli, a nakon toga povezivao se sa Tottenhamom, no to je ubrzo sve otpisano. Sada se govori o mogućem prelasku u redove Evertona.\nKaramele su navodno spremne učiniti švedskog napadača najplaćenijim igračem u klubu s platom od tri miliona funti godišnje, a vjeruju da su u prednosti zbog dobrih odnosa sa njegovim menadžerom Minom Raiolom.


TotalCar.rs » Uskoro jedinstveni registar kaznenih poena\nKazna, TOP, zakon\n1 komentara 6918 pregleda\nU trenutku kada za određenog vozača, na osnovu uvida u registar, policija utvrdi da je kršenjem saobraćajnih propisa stekao 18 negativnih poena, postupak oduzimanja vozačke dozvole pokreće se istog dana, a najkasnije u roku od tri dana.\nPoeni su se upisivali u službene beleške prvih devet meseci od primene novog zakona, a sada će biti zavedeni u kompjuterski sistem, čime će biti formiran jedinstveni registar MUP-a. Registar će sadržati redni broj, podatke o vozaču, podatke o odlukama kojima su izricani kazneni poeni, broj kaznenih poena i podatke o vozačkoj dozvoli.\n– Kaznene poene izriču prekršajne sudije, a oni će biti evidentirani u registru, koji se vodi u jedinstvenom informacionom sistemu MUP-a. Registar će evidentirati i podatke u vezi sa izvršenjem mera zabrane upravljanja vozilom, kako domaćih tako i stranih vozača, koji će o vremenu trajanja te mere biti obavešteni najkasnije u roku od pet dana – kažu u saobraćajnoj policiji.\nUvođenje kaznenih poena predstavlja jednu od najvećih promena u Zakonu o bezbednosti saobraćaja koji je počeo da se primenjuje 10. decembra prošle godine. Sagovornik „Blica“ iz saobraćajne policije kaže da su ove odredbe uz oštrije novčane kazne uticale na to da se broj nesreća u ovoj godini značajno smanji.\n– Kada vozač sakupi 18 negativnih poena, ostaje privremeno bez dozvole. Vreme do ponovnog dobijanja vozačke dozvole nije ograničeno i može trajati duže od dve godine. Kada vozač dobije presudu o zabrani upravljanja zbog negativnih bodova, prvo će morati da plati za sve prekršaje koje je počinio. Nakon toga da izdrži zaštitnu meru koju određuje sud, zatim još 90 dana mirovanja, kada sledi novi lekarski pregled i obavezna predavanja u Agenciji za bezbednost saobraćaja. Kada sve to obavi, moraće da položi stručan ispit iz unapređenja znanja iz bezbednosti saobraćaja. Tek kada ispuni sve uslove, biće mu vraćena dozvola – objašnjava za „Blic“ sagovornik iz saobraćajne policije.\nKazneni poeni ne upisuju se u dozvolu, kako bi se sprečila mogućnost korupcije saobraćajnih policajaca. Podatak o njihovom broju zna samo vozač. U slučaju da vozač napravi više prekršaja, kazneni poeni se određuju za svaki slučaj, a izriče se jedinstvena kazna koja predstavlja zbir pojedinačno izrečenih poena.\nNegativni poeni za saobraćajne prekršaje poništavaju se posle dve godine. U evidenciji vozača, međutim, ostaju oni kazneni bodovi koje je dobio u međuvremenu.\nDrugo oduzimanje dozvole sa 15 poena\nVozačima koji su privremeno ostali bez dozvole zbog 18 sakupljenih negativnih bodova, prag do novog gubitka dozvole smanjen je za tri boda. Svako kome je već oduzimana dozvola zbog sakupljenih 18 bodova, sledeći put će izgubiti dozvolu ako sakupi 15. Ako neki vozač načini toliko prekršaja da sakupi 15 bodova, sledeće oduzimanje je na 12.\n360 stepeni automobilom kroz vazduh\nItalijanski proizvođači zbog zemljotresa obustavljaju proizvodnju\nLaFerrari: Kako izgleda kad hibrid juri 340 na sat\nGrađani u AMSS-u mogu da isprobaju simulaciju sudara\ndrzava pljacka narod zato uvode nove zakone ne samo u saobracaju vec u svemu nismo mi glupi ali to ima i pozitivnu stranu manje ce biti pijanih vozaca a i trezni ce voditi racuna kako voze\nAudi: staza unutar hale na salonu u Frankfurtu\nMercedes-Benz Koncept Shooting Brake\nBMW: Ništa od M superautomobila